cyanic-selkie/wikianc huggingface dataset:
ಆವಕಾಡೊ
ಕೃಷಿ
ಆವಕಾಡೊ ಮರವು 20 ಮೀ (69 ಅಡಿ) ಎತ್ತರಕ್ಕೆ ಬೆಳೆಯುತ್ತದೆ, ಇದರ ಎಲೆಗಳು 12 cm – 25 cm ಉದ್ದವಿದ್ದು ಅಕ್ಕ ಪಕ್ಕದ ಎಲೆಗಳ ನಡುವೆ ಅಂತರವಿರುತ್ತದೆ. ಹೂವುಗಳು ನಸುಹಸಿರು-ಹಳದಿ ಬಣ್ಣದಿಂದ ಕೂಡಿದ್ದು ಕಾಂತಿಹೀನವಾಗಿಯೂ ಹಾಗೂ 5 mm – 10 mm ಅಗಲವಾಗಿಯೂ ಇರುತ್ತವೆ. ಪೇರು ಹಣ್ಣಿನ-ಆಕಾರದ ಹಣ್ಣು 7 cm – 20 cm ಉದ್ದ ಮತ್ತು 100 g – 1000 g ತೂಕವಿದ್ದು, ಒಳ ಮಧ್ಯದಲ್ಲಿ 5 cm – 6.4 cm ಗಾತ್ರದ ದೊಡ್ಡ ಬೀಜವಿರುತ್ತದೆ. ಉಷ್ಣವಲಯದ ಹತ್ತಿರದ ಪ್ರದೇಶದಲ್ಲಿರುವ ತಳಿಗಳಿಗೆ ಹಿಮವಿಲ್ಲದೆ ಅಲ್ಪ ಪ್ರಮಾಣದ ಗಾಳಿ ಇರುವ ಹವಾಗುಣ ಅವಶ್ಯಕ. ಬಿರುಸಾದ ಗಾಳಿಯು ಆರ್ದ್ರತೆಯನ್ನು ಇಳಿಸಿ, ಹೂಗಳನ್ನು ಶುಷ್ಕವಾಗಿಸುತ್ತದೆ ಹಾಗೂ ಇದು ಪರಾಗಸ್ಪರ್ಶ ಕ್ರಿಯೆಯ ಮೇಲೆ ಪರಿಣಾಮ ಬೀಳುತ್ತದೆ. ನಿರ್ದಿಷ್ಟವಾಗಿ, ಪಶ್ಚಿಮ ಭಾರತದ ಪ್ರಭೇದಗಳಿಗೆ ಹೂಬಿಡುವುದಕ್ಕೆ ಅಗತ್ಯವಿರುವ ಆರ್ದ್ರತೆ ಹಾಗೂ ಸಮಶೀತೋಷ್ಣ ಹವಾಗುಣದ ಅವಶ್ಯಕತೆ ಇದೆ. ಅಲ್ಪ ಪ್ರಮಾಣದಲ್ಲಿ ಮಂಜು ಬಿದ್ದರೂ ಬಲಿಯುವ ಮೊದಲೇ ಕಾಯಿಗಳು ಉದುರುತ್ತವೆ. ಆದರೂ ಹ್ಯಾಸ್ ತಳಿಗಳು −1°Cಗಿಂತ ಕೆಳಗಿನ ತಾಪಮಾನವನ್ನೂ ತಡೆದುಕೊಳ್ಳಬಲ್ಲವು. ಮರವು ಬೆಳೆಯಲು 1 ಮೀಟರ್‌ಗಿಂತಲೂ ಆಳ ಹಾಗೂ ಚೆನ್ನಾಗಿ ಗಾಳಿ ಹರಿಯುವ ಮಣ್ಣು ಇರಬೇಕಾಗುತ್ತದೆ. ಗಿಡಕ್ಕೆ ಪೂರೈಸುವ ನೀರು ಹೆಚ್ಚು ಲವಣಯುಕ್ತವಾಗಿದ್ದರೆ ಇಳುವರಿ ಕಡಿಮೆಯಾಗುತ್ತದೆ. ಈ ರೀತಿಯ ಮಣ್ಣು ಮತ್ತು ಹವಾಗುಣವು ಪ್ರಪಂಚದಾದ್ಯಂತ ಕೆಲವು ಪ್ರದೇಶಗಳಲ್ಲಿ ಮಾತ್ರ ಲಭ್ಯವಿದೆ, ಇವುಗಳಲ್ಲಿ ಮುಖ್ಯವಾದವುಗಳೆಂದರೆ - ದಕ್ಷಿಣ ಸ್ಪೇನ್, ಲೆವಂಟ್, ದಕ್ಷಿಣ ಆಫ್ರಿಕಾ, ಪೆರು, ಮಧ್ಯ ಮತ್ತು ಉತ್ತರ ಚಿಲಿಯ ಕೆಲವು ಭಾಗಗಳು, ವಿಯೆಟ್ನಾಂ, ಇಂಡೋನೇಷ್ಯ, ದಕ್ಷಿಣ ಭಾರತದ ಕೆಲವು ಪ್ರದೇಶಗಳು, ಶ್ರೀಲಂಕಾ, ಆಸ್ಟ್ರೇಲಿಯಾ, ನ್ಯೂಜಿಲೆಂಡ್, ಫಿಲಿಪೈನ್ಸ್, ಮಲೇಷ್ಯ, ಮಧ್ಯ ಅಮೇರಿಕಾ, ಕ್ಯಾರಿಬೀನ್, ಮೆಕ್ಸಿಕೊ, ಕ್ಯಾಲಿಫೋರ್ನಿಯಾ, ಅರಿಜೋನಾ, ನ್ಯೂಮೆಕ್ಸಿಕೊ, ಟೆಕ್ಸಾಸ್, ಮತ್ತು ಫ್ಲೋರಿಡಾ. ಪ್ರತಿಯೊಂದು ಪ್ರದೇಶದಲ್ಲೂ ಈ ಮರದ ಬೇರೆ ಬೇರೆ ಪ್ರಭೇದಗಳಿವೆ. ಈ ತಳಿಯ ಹುಟ್ಟಿಗೆ ಮತ್ತು ವೈವಿಧ್ಯತೆಗೆ ಕೇಂದ್ರವಾಗಿರುವ ಮೆಕ್ಸಿಕೊ, ನಾನಾಬಗೆಯ ಹ್ಯಾಸ್ ಅನ್ನು ಅತೀ ಹೆಚ್ಚಿನ ಪ್ರಮಾಣದಲ್ಲಿ ವರ್ಷಂಪ್ರತಿ 1 ದಶಲಕ್ಷ ಟನ್‌ಗಳಷ್ಟು ಉತ್ಪತ್ತಿ ಮಾಡುತ್ತದೆ.
ಬೆಳೆಸುವಿಕೆ
ಆ ತಳಿಗಳ ಹೂವಿನಲ್ಲಿ ಡೈಕೊಗಾಮಿಗುಣ ಇರುವುದರಿಂದ ಸ್ವ-ಪರಾಗಸ್ಪರ್ಶ ಮಾಡಿಕೊಳ್ಳಲು ಅವು ಭಾಗಶಃ ಮಾತ್ರ ಸಮರ್ಥವಾಗಿವೆ. ಈ ಮಿತಿಯಿಂದಾಗಿ ಇದರ ಬಾಲ್ಯಾವಸ್ಥೆಯ ಅವಧಿಯನ್ನು ಹೆಚ್ಚಿಸಿ ಬೆಳವಣಿಗೆಗೆ ಅಡ್ಡಿಯನ್ನುಂಟುಮಾಡುತ್ತದೆ. ಹೆಚ್ಚಿನ ತಳಿಗಳಲ್ಲಿ ಮೊಳಕೆಯೊಡೆವ ಗಿಡಗಳನ್ನು ಯಾದೃಚ್ಛಿಕವಾಗಿ ಕಸಿ ಮಾಡುವುದರಿಂದ ಅಥವಾ ಪ್ರಭೇದಗಳಿಂದ ಪಡೆದ ಹೊಸ ಪರಿವರ್ತನೆಯಿಂದ ಸಂತಾನವೃದ್ಧಿ ಮಾಡಲಾಗುತ್ತದೆ. ಮಿಶ್ರ-ಪರಾಗಸ್ಪರ್ಶ ನಡೆಯುವ ಸಂಭವ ಕಡಿಮೆಯಿರುತ್ತದೆಂದು ಭಾವಿಸಿ ಆಧುನಿಕ ಬೆಳೆಗಾರರು ಪ್ರತ್ಯೇಕ ಪ್ರದೇಶದಲ್ಲಿ ಬೆಳಸಲಾರಂಭಿಸಿದರು. ರಿವರ್ಸೈಡ್‌ನ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾನಿಲಯ ಹಾಗೂ ವೋಲ್ಕನಿ ಸೆಂಟರ್ ಮತ್ತು ಚಿಲಿಯ ಇನ್‌ಸ್ಟಿಟ್ಯೂಟೊ ಡಿ ಇನ್ವೆಸ್ಟಿಗೇಶನೆಸ್ ಅಗ್ರೋಪೆಕ್ವರಿಯಾಸ್ ಮೊದಲಾದವು ಈ ರೀತಿಯ ಕ್ರಮಗಳನ್ನೇ ಉಪಯೋಗಿಸಿಕೊಂಡವು. ಗಂಡು ಮತ್ತು ಹೆಣ್ಣು ಹೂವಾಗುವ ಸಮಯವು ತಳಿಗಳಿಂದ ತಳಿಗಳಿಗೆ ಬೇರೆಬೇರೆ ಆಗಿರುವುದರಿಂದ ಆವಕಾಡೊದ್ದೊಂದು ವೈಶಿಷ್ಟ್ಯ. ಹೂಬಿಡುವುದರಲ್ಲಿ ಎರಡು ಪ್ರಕಾರಗಳಿವೆ - "A" ಮತ್ತು "B". "A" ತಳಿಯ ಹೂವುಗಳು ಮೊದಲ ದಿನದ ಬೆಳಿಗ್ಗೆ ಹೆಣ್ಣು ಹೂವಾಗಿ ಅರಳಿ, ಮಧ್ಯಾಹ್ನ ಆಗುವ ಮೊದಲು ಮುಚ್ಚುತ್ತವೆ. ಎರಡನೇ ದಿನದ ಮಧ್ಯಾಹ್ನದಲ್ಲಿ ಅವು ಗಂಡು ಹೂವಾಗಿ ಅರಳುತ್ತವೆ. "B" ಪ್ರಭೇದಗಳು ಮೊದಲ ದಿನದ ಮಧ್ಯಾಹ್ನ ಹೆಣ್ಣು ಹೂವಾಗಿ ಅರಳಿ ಸಂಜೆಯೊಳಗೆ ಮುಚ್ಚುತ್ತವೆ, ನಂತರದ ಬೆಳಿಗ್ಗೆ ಗಂಡು ಹೂವಾಗಿ ಪುನಃ ಅರಳುತ್ತವೆ. ಹ್ಯಾಸ್‌ನ ಕೆಲವು ತಳಿಗಳು ವರ್ಷ ಬಿಟ್ಟು ವರ್ಷ ಮಾತ್ರ ಚೆನ್ನಾಗಿ ಫಲ ನೀಡುತ್ತವೆ. ಶೀತವನ್ನು (ಆವಕಾಡೊ ಶೀತ ಸಹಿಷ್ಣುವಲ್ಲ) ಸಹಿಸಲಾರದ್ದರಿಂದಾಗಿ ಅಲ್ಪ ಇಳುವರಿ ನೀಡಿದ ಮರು ವರ್ಷ ಹೇರಳವಾಗಿ ಫಲ ಕೊಡುತ್ತವೆ. ಈ ರೀತಿಯಲ್ಲಿ ಅಧಿಕ ಪ್ರಮಾಣದ ಫಸಲು ನೀಡುವುದರಿಂದ ಸಂಗ್ರಹಿಸಿಲ್ಪಟ್ಟ ಶರ್ಕರಪಿಷ್ಟಗಳು ಬರಿದಾಗಿ, ಮುಂದಿನ ವರ್ಷದ ಇಳುವರಿಯಲ್ಲಿ ಇಳಿಕೆಯಾಗುತ್ತದೆ. ಹೀಗಾಗಿ ಪರ್ಯಾಯ ವರ್ಷಗಳಲ್ಲಿ ಮಾತ್ರ ಅಧಿಕ ಫಲ ನೀಡುವ ಕ್ರಮ ಸ್ಥಿರವಾಯಿತು.
ಸಂತಾನವೃದ್ಧಿ ಮತ್ತು ಬೇರುಕಾಂಡಗಳು
ಬೀಜದಿಂದ ಸಂತಾನವೃದ್ಧಿಗೊಂಡ ಆವಕಾಡೊ ಹಣ್ಣು ನೀಡುತ್ತದೆ, ಆದರೆ ಫಲ ನೀಡಲು ಇದು ಸುಮಾರು 4-6 ವರ್ಷಗಳಷ್ಟು ದೀರ್ಘಾವಧಿಯನ್ನು ತೆಗೆದುಕೊಳ್ಳುತ್ತದೆ. ಪರಿಣಾಮವಾಗಿ ಹುಟ್ಟಿಕೊಂಡ ಸಂತತಿಯು ಹಣ್ಣಿನ ಗುಣಮಟ್ಟ ಮ‌ೂಲ ತಳಿಯನ್ನು ಹೋಲದೆ ಭಿನ್ನವಾಗಿರುವ ಸಂಭವವಿದೆ. ಆದ್ದರಿಂದ, ವಾಣಿಜ್ಯ ಹಣ್ಣು-ತೋಟಗಾರಿಕೆ ಮಾಡುವವರು ಕಸಿ ಕಟ್ಟುವುದರಿಂದ ಮತ್ತು ಬೇರುಕಾಂಡಗಳನ್ನು ಊರುವುದರಿಂದ ಆವಕಾಡೊ ಸಸ್ಯಗಳನ್ನು ಬೆಳೆಸುತ್ತಾರೆ. ಬೇರುಕಾಂಡಗಳನ್ನು ಬೀಜಗಳ ಮ‌ೂಲಕ (ಮೊಳಕೆಯೊಡೆದು ಬಿಟ್ಟ ಬೇರುಕಾಂಡಗಳು) ಹಾಗೂ ರೆಂಬೆಗಳನ್ನು ಹೂತಿಡುವ (ಅಬೀಜ ಸಂತಾನದ ಬೇರುಕಾಂಡಗಳು) ಮ‌ೂಲಕ ಬೆಳೆಸಲಾಗುತ್ತದೆ. ಹಸಿರುಮನೆಯಲ್ಲಿ ಸುಮಾರು ಒಂದು ವರ್ಷದವರೆಗೆ ಬೆಳೆಸಿದ ನಂತರ, ಎಳೆಯ ಸಸ್ಯಗಳು ಕಸಿ ಮಾಡಿಸಿಕೊಳ್ಳಲು ತಯಾರಾಗಿರುತ್ತವೆ. ತುದಿ ಮತ್ತು ಪಾರ್ಶ್ವ ಕೊಂಬೆಗಳ ಕಸಿ ಕಟ್ಟುವಿಕೆ ಸರ್ವೇಸಾಮಾನ್ಯ. ಕಸಿಕುಡಿ ತಳಿಯನ್ನು ಮಾರಾಟ ಮಾಡುವ ಮೊದಲು ಮತ್ತೆ 6-12 ತಿಂಗಳುಗಳ ಕಾಲ ಬೆಳೆಸಲಾಗುತ್ತದೆ. ಅಬೀಜ ಸಂತಾನದ ಬೇರುಕಾಂಡಗಳನ್ನು ನಿರ್ದಿಷ್ಟವಾದ ಮಣ್ಣಿಗೆ ಮತ್ತು ರೋಗ ಬರುವ ಸಂಭವವಿದ್ದಾಗ ಆರಿಸಲಾಗುತ್ತದೆ. ಈ ರೋಗಗಳು ಮಣ್ಣಿನಲ್ಲಿ ಅನಿಲಪೂರಣವು ಕಡಿಮೆ ಪ್ರಮಾಣದಲ್ಲಿದ್ದರೆ ಅಥವಾ ಫೈಟೋಫ್ತೊರದಿಂದ ಬರುವ ಮಣ್ಣಿನ-ರೋಗ (ಬೇರು ಕೊಳೆಯುವುದು) ನಿರೋಧಕ ಶಕ್ತಿಯನ್ನು ಹೊಂದಿರದಿದ್ದರೆ ಬರುತ್ತವೆ.
ರೋಗಗಳು
ಆವಕಾಡೊ ಸಸ್ಯಗಳು ಏಕಾಣುಜೀವಿ(=ಬ್ಯಾಕ್ಟೀರಿಯಾ), ವೈರಸ್ ಮತ್ತು ಶಿಲೀಂಧ್ರಗಳಿಂದ ಬರುವ ಹಾಗೂ ಅಪೌಷ್ಟಿಕತೆಯಿಂದ (ಪ್ರಮುಖ ಲವಣಾಂಶಗಳ ಹೆಚ್ಚಳದಿಂದ ಮತ್ತು ಕೊರತೆಯಿಂದ) ಉಂಟಾಗುವ ರೋಗಗಳಿಂದ ಘಾಸಿಗೊಳಗಾಗುತ್ತವೆ. ರೋಗವು ಸಸ್ಯದ ಎಲ್ಲಾ ಭಾಗಗಳ ಮೇಲೂ ದುಃಪರಿಣಾಮ ಬೀರುತ್ತದೆ. ಇದು ಸಸ್ಯದ ಮೇಲೆಲ್ಲಾ ಕಲೆ ಉಂಟಾಗಲು, ಕೊಳೆಯಲು, ಸಸ್ಯ ನಿರ್ಜೀವಗೊಳ್ಳಲು ಮತ್ತು ಬಣ್ಣಗೆಡಲು ಕಾರಣವಾಗುತ್ತದೆ.
ಕ್ಯಾಲಿಫೋರ್ನಿಯಾದಲ್ಲಿ ಅವಕಾಡೊ ಕೃಷಿ
ಮೆಕ್ಸಿಕೋದದಿಂದ U.S. ರಾಜ್ಯ ಕ್ಯಾಲಿಫೋರ್ನಿಯಾಕ್ಕೆ ಆವಕಾಡೊ 19ನೇ ಶತಮಾನದಲ್ಲಿ ಪ್ರವೇಶಿಸಿತು. ಅಲ್ಲಿ ಅದು ಬಹು ಯಶಸ್ವೀ ವಾಣಿಜ್ಯ ಬೆಳೆಯಾಯಿತು. ಅಮೇರಿಕಾ ಸಂಯುಕ್ತ ಸಂಸ್ಥಾನದ ತೊಂಬತ್ತೈದು ಪ್ರತಿಶತದಷ್ಟು ಆವಕಾಡೊ ಉತ್ಪತ್ತಿಯು ದಕ್ಷಿಣ ಕ್ಯಾಲಿಫೋರ್ನಿಯಾದಲ್ಲಿ ಆಗುತ್ತದೆ, ಅದರಲ್ಲೂ 60%ನಷ್ಟು ಸ್ಯಾನ್ ಡಿಯಾಗೊ ಕೌಂಟಿಯಲ್ಲಿ ಬೆಳೆಯುತ್ತದೆ. ಸರಿಸುಮಾರು 59,000 ಎಕರೆಗಳಷ್ಟು (ಸುಮಾರು 24,000 ಹೆಕ್ಟೇರುಗಳು)ಪ್ರದೇಶದಲ್ಲಿ ಆವಕಾಡೊಗಳನ್ನು ಕ್ಯಾಲಿಫೋರ್ನಿಯಾದಲ್ಲಿ ಬೆಳೆಯಲಾಗುತ್ತದೆ. ಕ್ಯಾಲಿಫೋರ್ನಿಯಾದ ಫಾಲ್‌ಬ್ರೂಕ್ "ವಿಶ್ವದ ಆವಕಾಡೊ ರಾಜಧಾನಿ" ಎಂಬ ಹೆಸರು ಪಡೆದುಕೊಂಡಿದೆ. ಕ್ಯಾಲಿಫೋರ್ನಿಯಾದ ಫಾಲ್‌ಬ್ರೂಕ್ ಮತ್ತು ಕಾರ್ಪಿಂಟೇರಿಯಾ- ಇವೆರಡೂ ವಾರ್ಷಿಕ ಆವಕಾಡೊ ಹಬ್ಬವನ್ನು ಆಚರಿಸುತ್ತವೆ.
ಹ್ಯಾಸ್
ಕ್ಯಾಲಿಫೋರ್ನಿಯಾದಲ್ಲಿ ಆವಕಾಡೊಗಳ ಹಲವಾರು ತಳಿಗಳಿವೆ, ಅದರಲ್ಲಿ ಇಂದು ಹೆಚ್ಚು ಪ್ರಚಲಿತವಾಗಿರುವುದು ಹ್ಯಾಸ್ ಆವಕಾಡೊ. ಇದು ವರ್ಷದಾದ್ಯಂತ ಹಣ್ಣುಗಳನ್ನು ಕೊಡುತ್ತದೆ ಹಾಗೂ USನಲ್ಲಿ ಅತೀ ಹೆಚ್ಚಿನ ಪ್ರಮಾಣದಲ್ಲಿ ಬೆಳೆಯುವ ಆವಕಾಡೊ ಆಗಿದೆ. ಎಲ್ಲಾ ಹ್ಯಾಸ್ ಆವಕಾಡೊ ಸಸ್ಯಗಳು ಕ್ಯಾಲಿಫೋರ್ನಿಯಾದ ಲಾ ಹಾಬ್ರ ಹೈಟ್ಸ್‌ನ ಪ್ರಮುಖ ರುಡೋಲ್ಫ್ ಹ್ಯಾಸ್ ಎಂಬ ಹೆಸರಿನ ಅಂಚೆ ವಾಹಕ ಬೆಳೆದ ಏಕೈಕ "‌ಮ‌ೂಲ ಸಸ್ಯ"ದಿಂದ ಹುಟ್ಟಿವೆ. ಹ್ಯಾಸ್ 1935ರಲ್ಲಿ ಹೇರಳವಾಗಿ ಉತ್ಪತ್ತಿ ಮಾಡುವ ಸಸ್ಯವಾಗಿ ಹಕ್ಕು ಸ್ವಾಮ್ಯ ಪಡೆದುಕೊಂಡಿತು. ಕೆಲವು ಉಪಜಾತಿಗಳ "ಮ‌ೂಲ ಸಸ್ಯ"ಗಳು ಬೇರು ಕೊಳೆಯುವ ರೋಗದಿಂದ ಸತ್ತವು, ಆದ್ದರಿಂದ ಅವುಗಳನ್ನು 2002ರ ಸೆಪ್ಟೆಂಬರ್‌ನಲ್ಲಿ ಕಡಿದು ಉರಿಳಿಸಲಾಯಿತು. ಇದರ ಹಣ್ಣು ಮಧ್ಯಮ ಗಾತ್ರದಲ್ಲಿದ್ದು (150-250ಗ್ರಾಂ) ಅಂಡಾಕಾರವಾಗಿರುತ್ತದೆ ಹಾಗೂ ಕಪ್ಪಗಿರುವ ಇದರ ಸಿಪ್ಪೆಯ ಮೈ ನುಣುಪಾಗಿರುತ್ತದೆ. ಹಣ್ಣಿಗೆ ಕರಟಕಾಯಿ ಪರಿಮಳವಿರುತ್ತದೆ. ಎಣ್ಣೆಯ ಅಂಶ 19%. ಹಣ್ಣಾದಂತೆ ಸಿಪ್ಪೆಯು ಕಪ್ಪಾಗುತ್ತದೆ. ಹೈಬ್ರಿಡ್ ಗ್ವಾಟೆಮಲನ್‌ ಪ್ರಕಾರದ ಉಷ್ಣಾಂಶವು 26 °F. ಮರದ ಗಾತ್ರ - 6ಮೀ x 4ಮೀ
ಗ್ವೆನ್
ಇದು 1982ರಲ್ಲಿ ಉತ್ಪತ್ತಿ ಮಾಡಿದ ಹ್ಯಾಸ್ x ತಿಲ್ಲೆಯ ಮೊಳಕೆಯೊಡೆದ ಸಸಿಯ ಸಂತತಿಯಾಗಿದೆ. ಕ್ಯಾಲಿಫೋರ್ನಿಯಾದ `ಹ್ಯಾಸ್'‌ಗಿಂತ ಇದು ಅಧಿಕ ಫಸಲು ನೀಡುವ ಮತ್ತು ಹೆಚ್ಚು ಕುರುಚಲಾದ ಗಿಡ. ಹಣ್ಣುಗಳು ಅಂಡಾಕಾರದಲ್ಲಿದ್ದು, `ಹ್ಯಾಸ್'‌ಗಿಂತ ಸ್ವಲ್ಪ ಸಣ್ಣಕ್ಕಿರುತ್ತವೆ (100-200ಗ್ರಾಂ). ಹಣ್ಣಿಗೆ ಕರಟಕಾಯಿ ಸುವಾಸನೆ ಇರುತ್ತದೆ. ಸಿಪ್ಪೆಯ ರಚನೆಯು `ಹ್ಯಾಸ್'‌ಗಿಂತ ಹೆಚ್ಚು ನುಣುಪಾಗಿರುತ್ತದೆ, ಹಣ್ಣಾದಾಗ ನಸುಹಸಿರು ಬಣ್ಣವಾಗುತ್ತದೆ. ಇದರ ಹಣ್ಣು ಹೆಚ್ಚು ಗಟ್ಟಿಯಾಗಿರುವುದಿಲ್ಲ, ಇದು 30 °F ಉಷ್ಣಾಂಶವನ್ನು ತಾಳಿಕೊಳ್ಳಬಲ್ಲುದು.
ಪಿಂಕರ್ಟನ್
ಇದು ಕ್ಯಾಲಿಫೋರ್ನಿಯಾದ ಸಾಟಿಕೋಯ್‌ನ ಪಿಂಕರ್ಟನ್ ರ‌್ಯಾಂಚ್‌ ಎಂಬಲ್ಲಿ 1970ರ ಆರಂಭದಲ್ಲಿ ಮೊದಲು ಬೆಳೆಯಿತು. ಈ ತಳಿಯು ಹ್ಯಾಸ್ ರಿಂಕಾನ್‌ನ ಮೊಳಕೆ ಗಿಡ. ಸಣ್ಣ ಬೀಜವನ್ನು ಹೊಂದಿರುವ ಇದರ ಹಣ್ಣು ದೊಡ್ಡದು. ಸಿಪ್ಪೆಯು ಹಸಿರಾಗಿದ್ದು, ಹಣ್ಣಾದ ಹಾಗೆ ಬಣ್ಣ ಗಾಢವಾಗುತ್ತದೆ. ಹಣ್ಣಿನ ತಿರುಳು ಮೃದುವಾಗಿ ಹೆಚ್ಚಿನ ಪ್ರಮಾಣದಲ್ಲಿರುತ್ತದೆ ಹಾಗೂ ಕೆನೆಯಂತಿದ್ದು, ತಿಳಿ ಹಸಿರು ಬಣ್ಣದಿಂದ ಉತ್ತಮ ಪರಿಮಳದಿಂದ ಕೂಡಿರುತ್ತದೆ. ಇದರಲ್ಲಿರುವ ಎಣ್ಣೆಯ ಅಂಶ ಅಧಿಕ. ಇದು ಸ್ವಲ್ಪ ಪ್ರಮಾಣದ ತಣ್ಣಗಿನ ಹವಾಮಾನವನ್ನು ತಡೆದುಕೊಳ್ಳುತ್ತದೆ ಹಾಗೂ ಸುಸಂಗತವಾಗಿ ಅಗಾಧ ಪ್ರಮಾಣದಲ್ಲಿ ಫಸಲು ನೀಡುತ್ತದೆ. ಸುಲಭವಾಗಿ ಸುಲಿಯಬಹುದಾದ ಗುಣಲಕ್ಷಣದ ಸಿಪ್ಪೆ ಇದಕ್ಕಿದೆ. ಹೈಬ್ರಿಡ್ ಗ್ವಾಟೆಮಲನ್ ಪ್ರಕಾರವು ಸಹಿಸಿಕೊಳ್ಳಬಹುದಾದ ತಾಪಮಾನ 30 °F. ಇಸ್ರೇಲ್‌ನ ಪ್ರಮುಖ ತಳಿ ಇದು.
ರೀಡ್
ಕ್ಯಾಲಿಫೋರ್ನಿಯಾದಲ್ಲಿ 1948ರಲ್ಲಿ ಜೇಮ್ಸ್ S. ರೀಡ್ ಎಂಬುವನು ಸಸಿಯೊಂದರಿಂದ ಇದನ್ನು ಅಭಿವೃದ್ಧಿಪಡಿಸಿದ್ದು ಆಕಸ್ಮಿಕವಾಗಿ. ಹಣ್ಣು ದೊಡ್ಡದಾಗಿ ಉರುಟಾಗಿ ಹಸಿರು ಬಣ್ಣದ್ದಾಗಿರುತ್ತದೆ. ಇದರ ಸಿಪ್ಪೆಯು ಗಾಢ ಬಣ್ಣದಿಂದಿದ್ದು, ಮೃದುವಾಗಿ ನಯವಾಗಿರುತ್ತದೆ. ಹಣ್ಣಿಗೆ ಸ್ವಲ್ಪ ಪ್ರಮಾಣದಲ್ಲಿ ಕರಟಕಾಯಿಯ ಸುವಾಸನೆ ಇರುತ್ತದೆ. ಸಿಪ್ಪೆಯು ಹಣ್ಣಾದಾಗ ಹಸಿರು ಬಣ್ಣಕ್ಕೆ ತಿರುಗುತ್ತದೆ. ಗ್ವಾಟೆಮಲನ್ ಜಾತಿಯು 30 °F ಉಷ್ಣಾಂಶವನ್ನು ತಡೆದುಕೊಳ್ಳುತ್ತದೆ. ಮರದ ಗಾತ್ರ - 5m x 4m.
ಬ್ಯಾಕನ್
ವ್ಯವಸಾಯಗಾರ ಜೇಮ್ಸ್ ಬ್ಯಾಕನ್ 1954ರಲ್ಲಿ ಇದನ್ನು ಬೆಳೆಸಿದನು. ಇದೊಂದು ಮಧ್ಯಮ ಗಾತ್ರದ ಹಣ್ಣು. ಅಲ್ಪ ರುಚಿ ಇದ್ದು, ಮೃದುವಾದ ಹಸಿರು ಬಣ್ಣದ ಸಿಪ್ಪೆ ಇರುತ್ತದೆ. ತಿರುಳಿನ ಬಣ್ಣ ಹಳದಿ-ಹಸಿರು ಮಿಶ್ರಿತವಾಗಿರುತ್ತದೆ. ಪಕ್ವಗೊಂಡಾಗ ಸಿಪ್ಪೆಯು ಹಸಿರಾಗಿ ಉಳಿದರೂ, ಸ್ವಲ್ಪ ಗಾಢವಾಗುತ್ತದೆ. ಸಾಧಾರಣ ಆರೈಕೆಯಲ್ಲೇ ಫಸಲು ನೀಡುವ ಮರವಿದು. -5°Cಗಿಂತಲೂ ಕೆಳಗಿನ ಶೀತ ಹವಾಮಾನವನ್ನು ತಡೆದುಕೊಳ್ಳಬಲ್ಲುದು.
ಎಟ್ಟಿಂಗರ್
ಇದು ಮೆಕ್ಸಿಕೊ ದೇಶದ ಗ್ವಾಟೆಮಲನ್‌ನ ಮಿಶ್ರ ತಳಿ, ಫುಯರ್ಟೆಯ ಮೊಳಕೆ ಗಿಡ. ಇಸ್ರೇಲ್‌ ಮೂಲದ್ದಾದ ಇದು, 1947ರಲ್ಲಿ ಉತ್ಪಾದನೆಗೊಳ್ಳುವುದಕ್ಕೆ ಆರಂಭವಾಯಿತು. ಬೆಳೆದ ಮರವು 4 ಗಂಟೆಗಳ ಕಾಲ -6°Cನಷ್ಟು ಶೀತವನ್ನು ಸಹಿಸಿಕೊಳ್ಳಬಲ್ಲುದು. ಮೃದುವಾದ ತೆಳ್ಳಗಿನ ಹಸಿರು ಬಣ್ಣದ ಸಿಪ್ಪೆ ಇದ್ದು, ಸುಲಿಯಲು ಸುಲಭಸಾಧ್ಯವಲ್ಲ. ಇದರ ತಿರುಳಿನ ಬಣ್ಣ ನಸು ಹಸಿರು.
ಫ್ಯುಯರ್ಟೆ
ಇದು ಮೆಕ್ಸಿಕೊ ದೇಶದ ಗ್ವಾಟೆಮಲನ್ ಮಿಶ್ರತಳಿ, ಮೆಕ್ಸಿಕೊ ದೇಶದ ಪ್ಯುಯೆಬ್ಲಾದಲ್ಲಿ ಹುಟ್ಟಿಕೊಂಡಿತು. ಫ್ಯುಯರ್ಟೆ ಎಂದರೆ ಸ್ಪ್ಯಾನಿಶ್‌ನಲ್ಲಿ 'ಪ್ರಬಲ ಅಥವಾ ಬಲಿಷ್ಠ' ಎಂಬರ್ಥವಿದೆ. 1913ರಲ್ಲಿ ಕ್ಯಾಲಿಫೋರ್ನಿಯಾದ ತೀವ್ರ ಶೀತಹವಾಮಾನವನ್ನು ತಡೆದುಕೊಂಡಿದ್ದರಿಂದಾಗಿ ಈ ಹೆಸರನ್ನು ಪಡೆದುಕೊಂಡಿತು. 26 °F ಉಷ್ಣಾಂಶವನ್ನು ಸಹಿಸಿಕೊಳ್ಳಬಹುದು. ಮಧ್ಯಮ ಗಾತ್ರದ ಪೇರುಹಣ್ಣಿನಾಕಾರದ ಈ ಹಣ್ಣು ಸುಲಿಯಲು ಸುಲಭವಾಗಿರುವ ಹಸಿರು ಸಿಪ್ಪೆಯನ್ನು ಹೊಂದಿರುತ್ತದೆ. ಪರಿಮಳ ಭರಿತವಾಗಿರುವ ಇದರ ತಿರುಳು ಕೆನೆಯಂತಿರುತ್ತದೆ. 18%ನಷ್ಟು ಎಣ್ಣೆಯ ಅಂಶವಿರುತ್ತದೆ. ಹಣ್ಣಾದಾಗ ಸಿಪ್ಪೆಯು ಹಸಿರು ಬಣ್ಣಕ್ಕೆ ತಿರುಗುತ್ತದೆ. ಮರದ ಗಾತ್ರ - 6ಮೀ x 4ಮೀ.
ಶಾರ್ವಿಲ್
ಮೆಕ್ಸಿಕೋದ ಕೆಲವು ಗುಣಗಳನ್ನು ಹೊಂದಿರುವ ಇದು ಪ್ರಧಾನವಾಗಿ ಗ್ವಾಟೆಮಲನ್ ತಳಿ. 1951ರಲ್ಲಿ ಆಸ್ಟ್ರೇಲಿಯಾದ ದಕ್ಷಿಣ QLDನ ರೆಡ್‌ಲ್ಯಾಂಡ್ ಬೇಯಲ್ಲಿ ಸರ್ ಫ್ರಾಂಕ್ ಶಾರ್ಪೆ ಇದನ್ನು ಪತ್ತೆಹಚ್ಚಿದ. ಶಾರ್ಪ್ ಮತ್ತು ವಿಲ್ಸನ್‌ ಹೆಸರಿನ ಸಂಯೋಗದಿಂದ 'ಶಾರ್ವಿಲ್' ಹೆಸರು ನಿಷ್ಪನ್ನಗೊಂಡಿದೆ (J.C. ವಿಲ್ಸನ್ ಇದರ ಬಗ್ಗೆ ಮೊದಲು ಪ್ರಚಾರ ಮಾಡಿದವನು). ಇದರ ಕಸಿಕುಡಿಗಳನ್ನು ಆಸ್ಟ್ರೇಲಿಯಾದಿಂದ ಹವಾಯ್‌ಗೆ 1966ರಲ್ಲಿ ಕಳುಹಿಸಲಾಯಿತು. ನುಣುಪಿಲ್ಲದ ಹಸಿರು ಸಿಪ್ಪೆಯನ್ನು ಹೊಂದಿರುವ, ಮಧ್ಯಮ-ಗಾತ್ರದ ಈ ಹಣ್ಣು ಸ್ವಲ್ಪವಾಗಿ ಫ್ಯುಯರ್ಟೆಯನ್ನು ಸನಿಹಕ್ಕೆ ಹೋಲುತ್ತದಾದರೂ ಅದಕ್ಕಿಂತ ಹೆಚ್ಚು ಅಂಡಾಕಾರವಾಗಿರುತ್ತದೆ. ಹಣ್ಣಿನ ತಿರುಳು ಹಸಿರು-ಹಳದಿ ಬಣ್ಣವಿದ್ದು, ಕರಟಕಾಯಿ ಪರಿಮಳವನ್ನು ಹೊಂದಿರುತ್ತದೆ; ಹೆಚ್ಚಿನ ಪ್ರಮಾಣದ ಎಣ್ಣೆಯಂಶವಿರುತ್ತದೆ (20-24%) ಇದರ ಬೀಜ ಸಣ್ಣದು. ಮಾಗಿ ಹಣ್ಣಾದಾಗ ಸಿಪ್ಪೆ ಬಣ್ಣ ಹಸಿರಿರುತ್ತದೆ. ಇದಕ್ಕೆ ಹವಾಯ್‌ ವಾಣಿಜ್ಯ ಕ್ಷೇತ್ರದಲ್ಲಿ 57%ಗಿಂತಲೂ ಹೆಚ್ಚು ವಿಸ್ತೀರ್ಣದಲ್ಲಿ ಇದನ್ನು ಬೆಳೆಯಲಾಗುತ್ತದೆ, ಆಸ್ಟ್ರೇಲಿಯಾದ NSWನಲ್ಲಿ ಬೆಳೆಯುವ ಒಟ್ಟಾರೆ ಆವಕಾಡೊಗಳಲ್ಲಿ 20%ನಷ್ಟು ಈ ತಳಿಯೇ ಇದೆ. ಶ್ರೇಷ್ಠ ಗುಣಮಟ್ಟದ ಹಣ್ಣನ್ನು ಕ್ರಮಬದ್ಧವಾಗಿ, ಸಮಪ್ರಮಾಣದಲ್ಲಿ ಇದು ನೀಡುತ್ತದೆ. ಹಿಮದ ತಣ್ಣನೆಯ ವಾತಾರವಣಕ್ಕೆ ಇದು ಅತಿಸಂವೇದನಾಶೀಲ ಸಸ್ಯ. ಫ್ಯುಯರ್ಟೆಗಿಂತ ಹೆಚ್ಚು ರೋಗ ಮತ್ತು ಕೀಟ ನಿರೋಧಕ ಶಕ್ತಿಯುಳ್ಳದ್ದು.
ಜುಟಾನೊ
ಫಾಲ್‌ಬ್ರೂಕ್‌ನ R.L. ರುಯಿಟ್ 1926ರಲ್ಲಿ ಈ ತಳಿಯನ್ನು ಕಂಡುಹಿಡಿದ. ಮೆಕ್ಸಿಕೋದ ಪ್ರಭೇದದ ಇದು, 25 °F ತಾಪಮಾನವನ್ನು ತಡೆದುಕೊಳ್ಳಬಲ್ಲುದು. ಇದರ ಹಣ್ಣು ದೊಡ್ಡ ಪೇರುಹಣ್ಣಿನ ಆಕಾರದಲ್ಲಿರುತ್ತದೆ. ಹಳದಿ-ಹಸಿರು ಮಿಶ್ರಿತ ತೆಳುವಾದ ಸಿಪ್ಪೆಯಿದ್ದು, ತಿರುಳು ತಿಳಿ ಹಸಿರು ಬಣ್ಣದಿಂದ ನಾರುನಾರಾಗಿರುತ್ತದೆ, ಸ್ವಲ್ಪ ಪರಿಮಳವನ್ನು ಹೊಂದಿರುತ್ತದೆ. ಇದರ ಸಿಪ್ಪೆ ಸುಲಿಯುವುದು ಸುಲಭ.
ಇತರ ತಳಿಗಳು
ಇತರ ಆವಕಾಡೊ ತಳಿಗಳಲ್ಲಿ ಪ್ರಮುಖವಾದುದು - ಸ್ಪಿಂಕ್ಸ್‌. ಹೆಚ್ಚಾಗಿ ಕ್ಯಾಲಿಫೋರ್ನಿಯಾದ ಹೊರಗೆ, ಫ್ಲೋರಿಡಾದಲ್ಲಿ ಬೆಳೆಯುವ ಈ ತಳಿಯ ಹಣ್ಣುಗಳು ದೊಡ್ಡದಾಗಿ ದುಂಡಗಾಗಿರುತ್ತವೆ. ಹಣ್ಣು ಮೃದುವಾದ ಹಸಿರು ಸಿಪ್ಪೆಯನ್ನು ಹೊಂದಿದ್ದು, ಕಡಿಮೆ ಕೊಬ್ಬಿನಾಂಶವಿರುತ್ತದೆ ಹಾಗೂ ತಿರುಳು ನಾರಿನಿಂದ ತುಂಬಿರುತ್ತದೆ. ಕಡಿಮೆ-ಕ್ಯಾಲೊರಿಯುಳ್ಳ ಆವಕಾಡೊಗಳಾದ ಇವು ಆಗೊಮ್ಮೆ ಈಗೊಮ್ಮೆ ಮಾತ್ರ ಮಾರಾಟವಾಗುತ್ತವೆ. ಬಹುಹಿಂದಿನಿಂದ ಇರುವ ಇತರ ತಳಿಗಳೆಂದರೆ (ಅವು ತೋಟಗಾರಿಕೆಯಲ್ಲಿ ಇರಲಿ ಬಿಡಲಿ) - ಚಾಲೆಂಜ್, ಡಿಕಿನ್ಸನ್, ಕಿಸ್ಟ್, ಕ್ವೀನ್, ರೇ, ರಾಯಲ್, ಶಾರ್ಪ್‌ಲೆಸ್ ಮತ್ತು ಟಾಫ್ಟ್.
ಆವಕಾಡೊ- ಅಂತಾರಾಷ್ಟ್ರೀಯ ವ್ಯಾಪಾರ ಸಂಗತಿಗಳು
1994ರಲ್ಲಿ ನಾರ್ತ್ ಅಮೇರಿಕನ್ ಫ್ರೀ ಟ್ರೇಡ್ ಅಗ್ರಿಮೆಂಟ್ (NAFTA) ಜಾರಿಗೆ ಬಂದ ನಂತರ, ಮೆಕ್ಸಿಕೊ ಆವಕಾಡೊಗಳನ್ನು USಗೆ ರಫ್ತು ಮಾಡಲು ಯತ್ನ ನಡೆಸಿತು. ಈ ರೀತಿಯ ವ್ಯಾಪಾರದಿಂದ ಹಣ್ಣಿನ ಜೊತೆ ಕ್ರಿಮಿಕೀಟಾದಿಗಳೂ ಪ್ರವೇಶಿಸಿ ಕ್ಯಾಲಿಫೋರ್ನಿಯಾದ ಬೆಳೆ ನಾಶವಾಗುತ್ತದೆ ಎಂದು ದೂರಿದ US ಸರಕಾರ ಈ ಕ್ರಮವನ್ನು ನಿರ್ಬಂಧಿಸಿತು. ಇದಕ್ಕೆ ಮೆಕ್ಸಿಕೊ ಸರಕಾರವು ಪ್ರತಿಕ್ರಿಯಿಸಿ U.S ಕೃಷಿ ವಿಭಾಗದ ತಪಾಸಣಾಅಧಿಕಾರಿಗಳನ್ನು ಮೆಕ್ಸಿಕೊಗೆ ಆಮಂತ್ರಿಸಿತು. ಆದರೆ ಹಣ್ಣಿನಲ್ಲಿರುವ-ಕೀಟಗಳ ತಪಾಸಣೆ ಉಪಯೋಗಕರವಲ್ಲ ಎಂದು ಹೇಳಿದ U.S ಸರಕಾರ ಆಮಂತ್ರಣವನ್ನು ತಳ್ಳಿಹಾಕಿತು. ನಂತರ ಮೆಕ್ಸಿಕೊ ಸರಕಾರ ಈಶಾನ್ಯ USಗೆ ಮಾತ್ರ ಚಳಿಗಾಲದಲ್ಲಿ (ಅತೀಶೀತವನ್ನು ಹಣ್ಣಿನ ಕ್ರಿಮಿಗಳು ಸಹಿಸಲಾರವು) ಆವಕಾಡೊಗಳನ್ನು ಪೂರೈಕೆ ಮಾಡುವ ಪ್ರಸ್ತಾವವನ್ನು ಮುಂದಿಟ್ಟಿತು. US ಸರಕಾರ ಇದನ್ನು ನಿರ್ಲಕ್ಷಿಸಿತು, ಆದರೆ ಮೆಕ್ಸಿಕೊ ದೇಶವು US ಬೆಳೆಗೆ ಪ್ರತಿಬಂಧ ಹೇರಲು ಆರಂಭಿಸಿದಾಗ US ಸೋಲೊಪ್ಪಿಕೊಂಡಿತು. ಪರ್ಸಿಯಾ ಮಿಟೆ ಮತ್ತು ಆವಕಾಡೊ ಥ್ರಿಪ್ಸ್ ಮೊದಲಾದ ಮೆಕ್ಸಿಕೋದಲ್ಲಿ ಹುಟ್ಟಿಕೊಂಡ ರೋಗಗಳು ಕ್ಯಾಲಿಫೋರ್ನಿಯಾಕ್ಕೆ ಬರಲು ಆರಂಭಿಸಿದ್ದರಿಂದ, ವಿನಾಶಕಾರೀ ಕ್ರಿಮಿಕೀಟ ದಾಳಿಯಿಂದ ಉದ್ಭವವಾದ ನ್ಯಾಯ-ಸಮ್ಮತ ಸಮಸ್ಯೆಗಳು ಕಾಣಿಸಿಕೊಂಡವು. ಈ ಕ್ರಿಮಿಕೀಟಗಳು ಕೀಟನಾಶಕಗಳ ನಿಯಂತ್ರಣ ಮಾಡುವ ವೆಚ್ಚವನ್ನು ಏರಿಸಿತು,ಮತ್ತು ಹಿಂದೊಮ್ಮೆ ವಿಶ್ವಸನೀಯವಾಗಿದ್ದ ಜೈವಿಕ ನಿಯಂತ್ರಣವನ್ನು ಅವಲಂಬಿಸುವಂತೆ ಮಾಡಿದವು. ವೀವಿಲ್‌ನಂತಹ ಹೆಚ್ಚು ಹಾನಿಕಾರಕ ರೋಗಗಳು ತೀವ್ರ ಗಂಡಾಂತರ ಒಡ್ಡಿದವು. ಮೆಕ್ಸಿಕೊ (ಮತ್ತು ಚಿಲಿ) ರಫ್ತು ಸೃಷ್ಟಿಸಿದ ಕಡಿಮೆ ಬೆಲೆಯು ಕ್ಯಾಲಿಫೋರ್ನಿಯಾದ ಹೊರಗಿನ ಪ್ರದೇಶಗಳಲ್ಲಿ ಆವಕಾಡೊಗಳ ಜನಪ್ರಿಯತೆಯನ್ನು ಹೆಚ್ಚಿಸಿತು, ಹೊಸ ಪೈಪೋಟಿಯಿಂದ, ಉಂಟಾಗುವ ಲಾಭದಲ್ಲಿನ ನಷ್ಟವನ್ನು ತುಂಬಿಕೊಡುತ್ತದೆ ಎಂದು ಭಾವಿಸಲಾಯಿತು. ಮೆಕ್ಸಿಕೋದಿಂದ ಬರುವ ಆವಕಾಡೊಗಳಿಗೆ ಇಂದು ಅಮೇರಿಕಾದ ಎಲ್ಲಾ 50 ದೇಶಗಳಲ್ಲೂ ಬಾಗಿಲು ತೆರೆದಿದೆ. ಮೈಕೋವಕಾನ್ನ (ಮೆಕ್ಸಿಕೋದ 90%ನಷ್ಟು ಹ್ಯಾಸ್ ಆವಕಾಡೊಗಳನ್ನು ಬೆಳೆಯುವ ಮೆಕ್ಸಿಕೋದ ರಾಜ್ಯ) USDA ಪರಿಶೀಲನಾಧಿಕಾರಿಗಳು, ಉರ್ವಪನ್‌ನಲ್ಲಿ ಲಕ್ಷಾಂತರ ಹಣ್ಣುಗಳನ್ನು ಕತ್ತರಿಸಿ ಪರಿಶೀಲಿಸಿ ಸಮಸ್ಯೆ ಇಲ್ಲದಿರುವುದನ್ನು ಕಂಡುಕೊಂಡರು. ವರ್ಷ 2005–2006ರಲ್ಲಿ ಮೆಕ್ಸಿಕೋದ ರಫ್ತಿನ ಪ್ರಮಾಣವು 130,000 ಟನ್‌ಗಳನ್ನೂ ಮೀರಿತು. ಆವಕಾಡೊಗಳನ್ನು USಗೆ ರಫ್ತು ಮಾಡುವುದಕ್ಕಾಗಿ ಚಿಲಿ ಮತ್ತು ಮೆಕ್ಸಿಕೊ ಜೊತೆ 2009ರಲ್ಲಿ ಪೆರು ಸೇರಿಕೊಂಡಿತು. USನಲ್ಲಿ ಬಳಸಲ್ಪಡುವ ಆವಕಾಡೊಗಳಲ್ಲಿ ಹೆಚ್ಚಿನವು ಕ್ಯಾಲಿಫೋರ್ನಿಯಾ ಮತ್ತು ಫ್ಲೋರಿಡಾದಲ್ಲಿ ಬೆಳೆದವು, ಆದ್ದರಿಂದ ಇತರ ರಾಷ್ಟ್ರಗಳಿಗಿಂತ USನಲ್ಲಿ ಇದು ಹೆಚ್ಚು ದುಬಾರಿ. ಹೆಚ್ಚಿನ ಪ್ರಮಾಣದ ಇಳುವರಿ ನೀಡಲು ಆವಕಾಡೊ ಸಸ್ಯಗಳಿಗೆ ವಿಶೇಷವಾಗಿ ವಸಂತಕಾಲ, ಬೇಸಿಗೆ ಮತ್ತು ಶರತ್ಕಾಲದಲ್ಲಿ ದೀರ್ಘಕಾಲದ, ಅಧಿಕ ಪ್ರಮಾಣದ ನೀರಿನ ಅವಶ್ಯಕತೆ ಇದೆ. ದಕ್ಷಿಣ ಕ್ಯಾಲಿಫೋರ್ನಿಯಾದಲ್ಲಿ ಆರಂಭಿಕ ದಶಕಗಳಲ್ಲಿ ನೀರುಣಿಸುವುದಕ್ಕೆ ಅಧಿಕ ವೆಚ್ಚ ತಗುಲಿದ್ದರಿಂದ, ಈಗ ಇದು ಅತಿ ದುಬಾರಿ ಬೆಳೆಯಾಗಿದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದ ಆವಕಾಡೊ ಬೆಳೆಯಲ್ಲಿ ಸುಮಾರು 90%ನಷ್ಟು ಭಾಗವನ್ನು ಕ್ಯಾಲಿಫೋರ್ನಿಯಾ ಉತ್ಪಾದಿಸುತ್ತದೆ. ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಆವಕಾಡೊವನ್ನು ರಫ್ತು ಮಾಡುವುದರಲ್ಲಿನ ಸಿಂಹ ಪಾಲು ಅಮೇರಿಕಾ ಸಂಯುಕ್ತ ಸಂಸ್ಥಾನದ್ದು, ಇದು ವಿಶ್ವವ್ಯಾಪಿ ಆವಕಾಡೊ ರಫ್ತಿನಲ್ಲಿ 40%ಗಿಂತಲೂ ಹೆಚ್ಚು ಉತ್ಪತ್ತಿ ಮಾಡುತ್ತದೆ.
ಬಳಕೆಗಳು
ತೋಟಗಾರಿಕೆಯ ತಳಿಗಳ ಹಣ್ಣುಗಳು ಹೆಚ್ಚುಕಡಿಮೆ ಅಂಡಾಕಾರವಾಗಿ ಅಥವಾ ಪೇರುಹಣ್ಣಿನ ಆಕಾರದಲ್ಲಿರುತ್ತವೆ, ವಿಶಿಷ್ಟವಾಗಿ ಸಮಶೀತೋಷ್ಣ-ವಲಯದ ಪೇರುಹಣ್ಣು ಅಥವಾ ಅದಕ್ಕಿಂತ ದೊಡ್ಡದಾಗಿರುತ್ತವೆ. ಹಣ್ಣಿನ ಹೊರಭಾಗ ಗಾಢ ಹಸಿರಿನಿಂದ ಅಥವಾ ಹಸಿರು-ಕಂದು ಮಿಶ್ರಿತ (ಅಥವಾ ಹೆಚ್ಚುಕಡಿಮೆ ಕಪ್ಪು) ಬಣ್ಣದಿಂದ ಕೂಡಿರುತ್ತದೆ. ಇತರ ಹಣ್ಣುಗಳಿಗಿಂತ ಈ ಹಣ್ಣು ಗಮನಾರ್ಹವಾಗಿ ಅಧಿಕ ಕೊಬ್ಬಿನಾಂಶವನ್ನು ಹೊಂದಿರುತ್ತದೆ, ಅದರಲ್ಲೂ ಮೋನೊಅನ್‌ಸ್ಯಾಚುರೇಟೆಡ್ ಕೊಬ್ಬು ಇರುತ್ತದೆ. ಕೊಬ್ಬಿನಾಂಶವಿರುವ ಇತರ ಆಹಾರ ಪದಾರ್ಥಗಳನ್ನು (ಹೆಚ್ಚು-ಕೊಬ್ಬಿರುವ ಮಾಂಸ ಮತ್ತು ಮೀನು, ಹಾಲಿನ ಉತ್ಪನ್ನಗಳು, ಇತ್ಯಾದಿ) ಮಿತಿಗೊಳಿಸಿದ ಆಹಾರ ಕ್ರಮದಲ್ಲಿ ಇದು ಪ್ರಮುಖ ಪಾತ್ರವಹಿಸುತ್ತದೆ. ಮಾಗಿದ ಆವಕಾಡೊವನ್ನು ಕೈಯಲ್ಲಿ ಹಿಸುಕಿ, ಬಿಡಿಸಿ ತಿನ್ನಬಹುದು. ತಿರುಳು ಹಸಿರು-ಹಳದಿ ಮಿಶ್ರಿತವಾಗಿದ್ದು, ಹಣ್ಣಾದ ನಂತರ ಹೊಂಬಣ್ಣದ ಹಳದಿ ಬಣ್ಣಕ್ಕೆ ತಿರುಗುತ್ತದೆ. ಗಾಳಿಗೆ ಒಡ್ಡಲಾದ ತಿರುಳು ಎಂಜೈಮ್‌ ಪರಿಣಾಮದಿಂದಾಗಿ, ಶೀಘ್ರವಾಗಿ ಕಂದುಬಣ್ಣಕ್ಕೆ ತಿರುಗುತ್ತದೆ. ಇದನ್ನು ತಡೆಗಟ್ಟುವುದಕ್ಕಾಗಿ, ಆವಕಾಡೊಗಳ ಸಿಪ್ಪೆ ಸುಲಿದ ನಂತರ ಅದಕ್ಕೆ ನಿಂಬೆ ಅಥವಾ ಗಜನಿಂಬೆ ರಸವನ್ನು ಸೇರಿಸುತ್ತಾರೆ. ಸಸ್ಯಾಹಾರ ಅಡುಗೆಯಲ್ಲಿ ಆವಕಾಡೊ ಬಹುಜನಪ್ರಿಯವಾದುದು, ಇದು ಹೆಚ್ಚಿನ ಪ್ರಮಾಣದ ಕೊಬ್ಬಿನಾಂಶವನ್ನು ಹೊಂದಿರುವುದರಿಂದ ಸ್ಯಾಂಡ್‌ವಿಚ್ ಮತ್ತು ಸಲಾಡ್‌ಗಳಲ್ಲಿ ಮಾಂಸದ ಬದಲಿಯಾಗಿ ಉಪಯೋಗಿಸಲಾಗುತ್ತದೆ. ಹಣ್ಣು ಸಿಹಿಯಾಗಿಲ್ಲದೆ ಅಧಿಕ ಕೊಬ್ಬಿನಾಂಶವನ್ನು ಹೊಂದಿರುತ್ತದೆ, ಸ್ವಲ್ಪ ಪರಿಮಳಭರಿತವಾಗಿದ್ದು, ಮೃದುವಾಗಿ ಕೆನೆಯಂತಿರುತ್ತದೆ. ಇದನ್ನು ಗ್ವಕಮೋಲ್ ಎಂಬ ಮೆಕ್ಸಿಕೋದ ಡಿಪ್(=ಗೊಜ್ಜು) ತಯಾರಿಕೆಗೆ ಬಳಸುತ್ತಾರೆ ಹಾಗೂ ಕ್ಯಾಲಿಫೋರ್ನಿಯಾ ರೋಲ್(=ರೊಟ್ಟಿ) ಮೊದಲಾದ ಹಲವಾರು ರೀತಿಯ ಸೂಷಿ(=ಚಿತ್ರಾನ್ನ) ಸಿದ್ಧತೆಯಲ್ಲೂ ಉಪಯೋಗಿಸುತ್ತಾರೆ. ಆವಕಾಡೊವನ್ನು ಕೋಳಿಮಾಂಸದಿಂದ ತಯಾರಿಸುವ ಅಡುಗೆಯಲ್ಲಿ ಹೆಚ್ಚಾಗಿ ಬಳಸುತ್ತಾರೆ ಹಾಗೂ ಟೋಸ್ಟುಗಳ ಮೇಲೆ ಹರಡಿ, ಉಪ್ಪು ಮತ್ತು ಮತ್ತು ಕಾಳುಮೆಣಸಿನೊಂದಿಗೆ ತಿನ್ನಲು ನೀಡುತ್ತಾರೆ. ಬ್ರೆಜಿಲ್, ಇಂಡೋನೇಷಿಯಾ, ವಿಯೆಟ್ನಾಂ ಮತ್ತು ದಕ್ಷಿಣ ಭಾರತದಲ್ಲಿ (ವಿಶೇಷವಾಗಿ ಕರ್ನಾಟಕದ ಕರಾವಳಿಯಲ್ಲಿ), ಆವಕಾಡೊಗಳನ್ನು ರುಚಿಯಾಗಿ ತಯಾರಿಸುವ ಪಾನೀಯಗಳಲ್ಲಿ(=ಮಿಲ್ಕ್‌ಶೇಕ್ಸ್) ಹೆಚ್ಚಾಗಿ ಬಳಸುತ್ತಾರೆ ಹಾಗೂ ಐಸ್‌ಕ್ರೀಮು ಮತ್ತು ಇತರ ಸಿಹಿತಿಂಡಿಗಳಲ್ಲಿಯೂ ಸೇರಿಸುತ್ತಾರೆ. ಬ್ರೆಜಿಲ್, ವಿಯೆಟ್ನಾಂ, ಫಿಲಿಪೈನ್ಸ್ ಮತ್ತು ಇಂಡೋನೇಷಿಯಾದಲ್ಲಿ ಸಕ್ಕರೆ, ಹಾಲು ಅಥವಾ ನೀರು ಮತ್ತು ನುಣ್ಣನೆ ಕೆನೆಯಂತೆ ಮಾಡಿದ ಆವಕಾಡೊ‌ ರಸ ಮೊದಲಾದವುಗಳನ್ನು ಸೇರಿಸಿ ಒಂದು ಬಗೆಯ ಸಿಹಿಯಾದ ಪಾನೀಯವನ್ನು ಮಾಡುತ್ತಾರೆ. ಕೆಲವೊಮ್ಮೆ ಚಾಕೋಲೇಟ್ ದ್ರಾವಕನ್ನು ಸೇರಿಸುತ್ತಾರೆ. ಆಸ್ಟ್ರೇಲಿಯಾ ಮತ್ತು ನ್ಯೂಜಿಲೆಂಡ್‌ನಲ್ಲಿ ಇದನ್ನು ಸಾಮಾನ್ಯವಾಗಿ ಸ್ಯಾಂಡ್‌ವಿಚ್‌ನೊಂದಿಗೆ, ಕೆಲವೊಮ್ಮೆ ಕೋಳಿಮಾಂಸದ ಆಹಾರಪದಾರ್ಥದೊಂದಿಗೂ ತಿನ್ನಲು ನೀಡುತ್ತಾರೆ. ಘಾನದಲ್ಲಿ, ಬ್ರೆಡ್ ಚೂರುಗಳೊಂದಿಗೆ ಬರಿಯ ಈ ಹಣ್ಣನ್ನು ಮಾತ್ರ ಸ್ಯಾಂಡ್‌ವಿಚ್‌ನಂತೆ ತಿನ್ನುತ್ತಾರೆ.ಶ್ರೀಲಂಕಾದಲ್ಲಿ, ಚೆನ್ನಾಗಿ ಬಲಿತ ಈ ಹಣ್ಣಿನ ತಿರುಳನ್ನು ಸಕ್ಕರೆ ಮತ್ತು ಹಾಲು ಅಥವಾ ಟ್ರೀಸಲ್‌ನೊಂದಿಗೆ ಚೆನ್ನಾಗಿ ಕಲಸಿ ಒಂದು ರೀತಿಯ ಸಿಹಿಭಕ್ಷ್ಯವನ್ನು ತಯಾರಿಸುತ್ತಾರೆ. ಮೆಕ್ಸಿಕೊ ಮತ್ತು ಮಧ್ಯ ಅಮೇರಿಕಾದಲ್ಲಿ, ಆವಕಾಡೊಗಳನ್ನು ಬಿಳಿ ಅನ್ನ, ಸಾರು, ಸಲಾಡ್‌ಗಳೊಂದಿಗೆ ಬೆರೆಸಿ ಅಥವಾ ಕೋಳಿಮಾಂಸ ಮತ್ತು ಮಾಂಸದೊಂದಿಗೆ ವಿತರಿಸುತ್ತಾರೆ. ಪೆರುವಿನಲ್ಲಿ ಆವಕಾಡೊಗಳನ್ನು ಟೆಕ್ವೆನೊಗಳಲ್ಲಿ ಮಯೋನೈಸೆ ಆಗಿ ಬಳಸುತ್ತಾರೆ, ಪರಿಲ್ಲಾಗಳೊಂದಿಗೆ ಹೆಚ್ಚುವರಿ ಭಕ್ಷ್ಯವಾಗಿ ಹಾಗೂ ಸಲಾಡ್ ಮತ್ತು ಸ್ಯಾಂಡ್‌ವಿಚ್‌ಗಳಲ್ಲೂ ಉಪಯೋಗಿಸುತ್ತಾರೆ, ಟ್ಯೂನಾ, ಸಿಗಡಿ ಅಥವಾ ಕೋಳಿಮಾಂಸದೊಂದಿಗೆ ಸಂಪೂರ್ಣ ಪದಾರ್ಥವಾಗಿ ನೀಡುತ್ತಾರೆ. ಇದನ್ನು ಕೋಳಿಮಾಂಸ, ಹ್ಯಾಮ್‌ಬರ್ಗರ್ ಮತ್ತು ಹಾಟ್ ಡಾಗ್‌ಗಳಲ್ಲಿ ನುಣ್ಣಗೆ ಕೆನೆಯಂತೆ ಮಾಡಿ ಹಾಗೂ ಸೆಲರಿ ಅಥವಾ ಲೆಟಿಸ್ ಸಲಾಡ್‌ಗಳಲ್ಲಿ ಹೋಳುಗಳನ್ನಾಗಿ ಮಾಡಿ ಚಿಲಿಯಲ್ಲಿ ಬಳಸುತ್ತಾರೆ. ಚಿಲಿಯ ಸೀಸರ್‌ ಸಲಾಡ್‌ನಲ್ಲಿ ಬಲಿತ ಆವಕಾಡೊ ಹಣ್ಣಿನ ಚೂರುಗಳು ಹೆಚ್ಚಿನ ಪ್ರಮಾಣದಲ್ಲಿರುತ್ತವೆ. ಕೀನ್ಯಾದಲ್ಲಿ, ಆವಕಾಡೊ ಹಣ್ಣನ್ನಾಗಿ ಸೇವಿಸುತ್ತಾರೆ, ಅಥವಾ ಹಣ್ಣಿನ ಸಲಾಡ್‌ನಲ್ಲಿ ಇತರ ಹಣ್ಣುಗಳೊಂದಿಗೆ ಅಥವಾ ತರಕಾರಿ ಸಲಾಡ್‌ನಲ್ಲೂ ಬಳಸುತ್ತಾರೆ. ಇರಾನ್‌ನಲ್ಲಿ ಇದನ್ನು ಕಾಂತಿ ವರ್ಧಿಸುವ ಮುಖದ ಕ್ರೀಮ್‌ನಲ್ಲಿ ಉಪಯೋಗಿಸುತ್ತಾರೆ. ಸರಿನೇಮ್ ಮತ್ತು ರೆಸಿಫೆ‌ಯ ಡಚ್ ಜನರು ತಯಾರಿಸುವ ಅಡ್ವೊಕಾಟ್ ಪಾನೀಯವನ್ನು ಗಟ್ಟಿಯಾಗಿಸಲು ಮತ್ತು ಅದನ್ನು ಪರಿಮಳಭರಿತವನ್ನಾಗಿಸಲು ಈ ಹಣ್ಣನ್ನು ನುಣ್ಣನೆ ಕೆನೆಯಂತೆ ಮಾಡಿ ಬಳಸುತ್ತಾರೆ.
ಪೌಷ್ಟಿಕ ಮೌಲ್ಯ
ಆವಕಾಡೊಗಳಲ್ಲಿ ಸುಮಾರು 75%ನಷ್ಟು ಕೊಬ್ಬಿನಾಂಶವಿದ್ದು, ಅದರಲ್ಲಿ ಮೋನೊಸ್ಯಾಚುರೇಟೆಡ್ ಕೊಬ್ಬು ಹೆಚ್ಚಾಗಿರುತ್ತದೆ. ಬಾಳೆಹಣ್ಣಿಗಿಂತ 60% ಹೆಚ್ಚು ಪೊಟ್ಯಾಸಿಯಮ್ಆವಕಾಡೊಗಳಲ್ಲಿ ಇರುತ್ತದೆ. ಈ ಹಣ್ಣುಗಳಲ್ಲಿ ಅಪಾರ ಪ್ರಮಾಣದಲ್ಲಿ B ಜೀವಸತ್ವ ಇರುವುದಲ್ಲದೆ E ಜೀವಸತ್ವ ಮತ್ತು K ಜೀವಸತ್ವವೂ ಹೇರಳವಾಗಿ ಇರುತ್ತದೆ. ಈ ಹಣ್ಣಿನ ಎಲ್ಲಾ ಜಾತಿಗಳು 75%ನಷ್ಟು ಕರಗದಿರುವ ಮತ್ತು 25%ನಷ್ಟು ಕರಗಬಲ್ಲ ಪ್ರಮಾಣದಲ್ಲಿ ನಾರಿನ ಅಂಶವನ್ನು ಹೊಂದಿರುತ್ತವೆ. ಒಂದು ದ್ವಿಬಂಧದೊಂದಿಗೆ ಒಂದು ಕೊಬ್ಬುಳ್ಳ ಟ್ರಯೋಲ್ (ಕೊಬ್ಬು ಇರುವ ಆಲ್ಕೋಹಾಲ್), ಅವಾಡೊಸೀನ್ (16-ಹೆಪ್ಟಡೀಸಿನ್-1,2,4-ಟ್ರಯೋಲ್), ಆವಕಾಡೊದಲ್ಲಿ ಕಂಡುಬರುತ್ತದೆ.
ಮನೆ ಗಿಡವಾಗಿ
ಹೆಚ್ಚು ಜನಪ್ರಿಯವಾಗಿಲ್ಲವಾದರೂ, ಆವಕಾಡೊವನ್ನು ಮನೆಯಲ್ಲಿ ಬೆಳೆಸಬಹುದು ಹಾಗೂ ಮನೆಯ ಅಲಂಕರಣ ಸಸ್ಯವನ್ನಾಗಿಯೂ ಇದನ್ನು ಉಪಯೋಗಿಸಬಹುದು. ಸಾಧಾರಣ ಮಣ್ಣಿನ ಪರಿಸ್ಥಿತಿಯಲ್ಲಾಗಲಿ ಅಥವಾ ನೀರಿನ ಪಾತ್ರೆಯಲ್ಲಿ ಅರ್ಧ ಮುಳುಗಿಸಿಟ್ಟರಾಗಲಿ ಬೀಜಗಳು ಮೊಳಕೆ ಒಡೆಯುತ್ತವೆ. ನೀರಿನಲ್ಲಿಟ್ಟು ಮೊಳಕೆ ಬರಿಸುವ ವಿಧಾನದಲ್ಲಿ ಬೀಜವು 4-6 ವಾರಗಳಲ್ಲಿ ಮೊಳೆಕೆಯೊಡೆಯುತ್ತದೆ, ನಂತರ ಅದನ್ನು ಫಲವತ್ತಾದ ಮಣ್ಣಿನಲ್ಲಿ ನೆಡಬಹುದು. ಸಸ್ಯವು ಬೆಳೆದು ಅನಾವಶ್ಯಕ ಕೊಂಬೆಗಳನ್ನು ಸವರಿ ಹಾಕುವಷ್ಟು ದೊಡ್ಡದಾದರೂ, ಸಾಕಷ್ಟು ಸೂರ್ಯನ ಬೆಳಕು ಮತ್ತು ಮಿಶ್ರ-ಪರಾಗಸ್ಪರ್ಶ ಮಾಡಿಕೊಳ್ಳಲು ಮತ್ತೊಂದು ಸಸ್ಯ ಈ ಎರಡು ಅಂಶಗಳು ಸಿಗುವವರೆಗೂ ಅದು ಹಣ್ಣು ಬಿಡುವುದಿಲ್ಲ.
ಪ್ರಾಣಿಗಳಿಗೆ ವಿಷಕಾರಿ
ಬೆಕ್ಕು, ನಾಯಿ, ಕರು, ಆಡು, ಮೊಲ, ಇಲಿ, ಪಕ್ಷಿ, ಮೀನು ಮತ್ತು ಕುದುರೆ ಮೊದಲಾದ ಜೀವಿಗಳು ಆವಕಾಡೊ ಎಲೆ, ತೊಗಟೆ, ಸಿಪ್ಪೆ ಅಥವಾ ಬೀಜಗಳನ್ನು ತಿಂದರೆ ಅವುಗಳು ತೀವ್ರ ಅನಾರೋಗ್ಯಕ್ಕೆ ತುತ್ತಾಗುತ್ತವೆ ಅಥವಾ ಅವು ಸಾವನ್ನಪ್ಪುವ ಸಾಧ್ಯತೆಯೂ ಉಂಟು. ಆವಕಾಡೊ ಹಣ್ಣು ಕೆಲವು ಪಕ್ಷಿಗಳ ಪಾಲಿಗೆ ವಿಷಪೂರಿತವಾಗಿದೆ. ಬೆಕ್ಕು, ನಾಯಿ ಮತ್ತು ಕುದುರೆಗಳಂತಹ ಹಲವು ಪ್ರಾಣಿಗಳಿಗೂ ಇದು ವಿಷಕಾರಿಯಾಗಿದೆ ಎಂದು ASPCA ಮತ್ತು ಕೆಲವು ಇತರ ಸೈಟ್‌ಗಳು ಹೇಳಿವೆ. ಅವೊಡರ್ಮ್ ಎಂಬ ನಾಯಿ ಆಹಾರ ಮತ್ತು ಬೆಕ್ಕಿನ ಆಹಾರದಲ್ಲಿ ಆವಕಾಡೊ ಹಣ್ಣೂ ಒಂದು ಅಂಶವಾಗಿದೆ. ಆದರೆ, ಯಾವ ರೀತಿಯಲ್ಲಿ ಆವಕಾಡೊ ಸಂಸ್ಕರಿಸಲ್ಪಟ್ಟಿದೆ ಎಂಬುದರ ಅರಿವಿಲ್ಲದ ಕಾರಣ ಆವಕಾಡೊ ಹಣ್ಣು ಅವಕ್ಕೆ ಸುರಕ್ಷಿತವೇ ಅಲ್ಲವೇ ಎಂಬುದನ್ನು ಹೇಳಲು ASPCA ನಿರಾಕರಿಸಿದೆ. ಆವಕಾಡೊ ಎಲೆಗಳು ಪರ್ಸಿನ್ ಎಂಬ ವಿಷಕಾರಿ ಕೊಬ್ಬಿನಾಮ್ಲವನ್ನು ಹೊಂದಿರುತ್ತವೆ, ಆದ್ದರಿಂದ ಹೆಚ್ಚಿನ ಪ್ರಮಾಣದ ಇದರ ಸೇವನೆಯು ಕುದುರೆಗಳಲ್ಲಿ ಹೊಟ್ಟೆನೋವಿಗೆ ಕಾರಣವಾಗಿ, ಸರಿಯಾದ ಚಿಕಿತ್ಸೆ ಸಿಗದಿದ್ದರೆ ಸಾವನ್ನೂ ತರಬಹುದು. ಇತರ ರೋಗಲಕ್ಷಣಗಳೆಂದರೆ - ಜಠರಗರುಳಿನ ಕೆರಳಿಕೆ, ವಾಂತಿ, ಅತಿಸಾರ, ಉಸಿರಾಟದ ತೊಂದರೆ, ರಕ್ತನಿಬಿಡತೆ(=ದೇಹದ ಯಾವುದೇ ಭಾಗದಲ್ಲಿ ರಕ್ತ ವಿಪರೀತವಾಗಿ ಸೇರಿಕೊಳ್ಳುವುದು), ಹೃದಯದ ಅಂಗಾಂಶಗಳ ಸುತ್ತ ದ್ರವ ಪದಾರ್ಥಗಳು ಸಂಗ್ರಹವಾಗುವುದು ಹಾಗೂ ಕೆಲವೊಮ್ಮೆ ಸಾವೂ ಬಂದೆರಗಬಹುದು. ಪಕ್ಷಿಗಳೂ ಈ ವಿಷಮಯ ಅಂಶದ ಪ್ರಭಾವಕ್ಕೆ ಒಳಗಾಗುತ್ತವೆ. ಮಾನವರಲ್ಲಿ ಇದರ ಋಣಾತ್ಮಕ ಪರಿಣಾಮವು ಪ್ರಾಥಮಿಕವಾಗಿ ಒಗ್ಗದಿಕೆ(=ಅಲರ್ಜಿ) ಇರುವವರಲ್ಲಿ ಕಂಡುಬರುತ್ತದೆ.
ಅಡುಗೆ ವಿಧಾನ
ಆವಕಾಡೊಗಳನ್ನು ಹಾಗೆಯೇ ತಿನ್ನಬಹುದಾದರೂ, ಹೆಚ್ಚಾಗಿ ಅದ್ದಿ ತಿನ್ನುವಂಥ ದ್ರವರೂಪಿ ಆಹಾರ(=ಡಿಪ್‌) ತಯಾರಿಕೆಯಲ್ಲಿ ಬಳಸುತ್ತಾರೆ. ಗ್ವಾಕಮೋಲ್ ಆವಕಾಡೊಗಳಿಂದ ಮಾಡುವ ಜನಪ್ರಿಯ ತಿನಿಸುಗಳಲ್ಲೊಂದು. ಆವಕಾಡೊಗಳನ್ನು ಬೆಳೆಯುವ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಟೋಸ್ಟ್‌ ಮೇಲೆ ಈ ಹಣ್ಣಿನಿಂದ ಮಾಡಿದ ಪದಾರ್ಥವನ್ನು ಹಾಕಿ ಬೆಳಗಿನ ಉಪಾಹಾರಕ್ಕೆ ತಿನ್ನುತ್ತಾರೆ. ಇದನ್ನು ನಿಂಬೆ ಹಣ್ಣಿನ ರಸ, ಉಪ್ಪು ಮತ್ತು ಕಾಳುಮೆಣಸಿನೊಂದಿಗೆ ಆವಕಾಡೊವನ್ನು ಬೆರೆಸಿ, ಸುಟ್ಟ ಬಿಸಿ ಬ್ರೆಡ್‌ನ ಮೇಲೆ ಹರಡಿ ನೀಡುತ್ತಾರೆ. ಆವಕಾಡೊ ಹೋಳುಗಳನ್ನು ಹೆಚ್ಚಾಗಿ ಹ್ಯಾಮ್‌ಬರ್ಗರ್, ಟೋರ್ಟಾಸ್, ಹಾಟ್ ಡಾಗ್ ಮತ್ತು ಕಾರ್ನೆ ಅಸಾಡ ಮೊದಲಾದವುಗಳಲ್ಲಿ ಸೇರಿಸುತ್ತಾರೆ. ಆವಕಾಡೊಗಳನ್ನು ಮೊಟ್ಟೆ ಪದಾರ್ಥಗಳೊಂದಿಗೂ (ಬೇಯಿಸಿದ ಮೊಟ್ಟೆ, ಟೋರ್ಟಿಲ್ಲಾ ಅಥವಾ ಆಮ್ಲೆಟ್‌ಗಳಲ್ಲಿ) ಜತೆಗೂಡಿಸುತ್ತಾರೆ. ಆವಕಾಡೊವನ್ನು ಕಹಿಯಾಗದ ರೀತಿಯಲ್ಲಿ ಬೇಯಿಸಬಹುದಾದರೂ, ಸಾಮಾನ್ಯವಾಗಿ ಹಸಿಯಾಗಿಯೇ ನೀಡಲಾಗುತ್ತದೆ. ಕ್ಯಾಲಿಫೋರ್ನಿಯಾ ರೋಲ್ ಮತ್ತು ಮಾಕಿಜುಶಿಯಲ್ಲಿ ("ಮಾಕಿ" ಅಥವಾ ರೋಲ್ ಮಾಡಿದ ಸುಶಿ) ಆವಕಾಡೊ ಒಂದು ಪ್ರಮುಖ ಅಂಶ. ದಕ್ಷಿಣ ಆಫ್ರಿಕಾದಲ್ಲಿ, ಆವಕಾಡೊ ರಿಟ್ಜ್ ಒಂದು ಸಾಮಾನ್ಯ ಆಹಾರ ಪದಾರ್ಥ.
ಹೆಚ್ಚಿನ ಓದಿಗಾಗಿ
ಪರ್ಸಿಯಾ ಅಮೇರಿಕಾನ (ಆವಕಾಡೊ): ಪುರಾತನ ಹೂವುಗಳನ್ನು ಹಣ್ಣಾಗಿಸಲು ಜಿನೋಮಿಕ್ಸ್ ಶಕಕ್ಕೆ ತರುವುದು. ಚಂದರ್ಬಾಲಿ AS, ಆಲ್ಬರ್ಟ್ VA, ಅಶ್ವರ್ತ್ VE, ಕ್ಲೆಗ್ MT, ಲಿಟ್ಜ್ RE, ಸೋಲ್ಟಿಸ್ DE, ಸೋಲ್ಟಿಸ್ PS. ಬಯೋಎಸ್ಯೇಸ್. 2008 ಎಪ್ರಿಲ್;30(4):386-96.PMID 18348249
ಹೊರಗಿನ ಕೊಂಡಿಗಳು
ವರ್ಗ:ಮೆಕ್ಸಿಕೊ ಮರಗಳು ವರ್ಗ:ಕೋಸ್ಟ ರಿಕಾದ ಮರಗಳು ವರ್ಗ:ಗ್ವಾಟೆಮಲದ ಮರಗಳು ವರ್ಗ:ಹೋಂದುರಾಸ್‌ನ ಮರಗಳು ವರ್ಗ:ಜಮೈಕಾದ ಮರಗಳು ವರ್ಗ:ನಿಕರಾಗ್ವಾದ ಮರಗಳು ವರ್ಗ:ಪರ್ಸಿಯಾ ವರ್ಗ:ಉಷ್ಣವಲಯದ ಕೃಷಿ ವರ್ಗ:ನಾವಾಟಲ್ ಪದಗಳು ಮತ್ತು ನುಡಿಗಟ್ಟುಗಳು ವರ್ಗ:ಮೆಕ್ಸಿಕೋದ ಸ್ಥಳೀಯ ಬೆಳೆಗಳು ವರ್ಗ:ದಕ್ಷಿಣ ಅಮೇರಿಕಾದ ಸ್ಥಳೀಯ ಬೆಳೆಗಳು ವರ್ಗ:ಉಷ್ಣವಲಯದ ಹಣ್ಣು ವರ್ಗ:ಸ್ಪ್ಯಾನಿಶ್ ಸ್ವೀಕೃತ-ಪದ ವರ್ಗ:ಹವಾಯ್‌ನ ಅಡುಗೆ ವಿಧಾನ ವರ್ಗ:ಪ್ಯುಯೆರ್ಟೊ ರಿಕಾನ್ ಪದಾರ್ಥಗಳು ವರ್ಗ:ಸಸ್ಯಗಳು
Smaczliwka
ಪಾದ್ರೆ ಪಿಯೊ
ಪ್ರಾರಂಭಿಕ ಜೀವನ
ಫ್ರಾನ್ಚೆಸ್ಕೊ ಫೊರ್ಜೊನೆ ಅವರು ಗ್ರಾಝಿಯೋ ಮಾರಿಯೋ ಫೊರ್ಜೊನೆ (೧೮೬೦–೧೯೪೬) ಮತ್ತು ಮರಿಯಾ ಜ್ಯುಸೆಪ್ಪ ದೆ ನುಂಝಿಯೊ ಫೊರ್ಜೊನೆ (೧೮೫೯–೧೯೨೯) ಅವರ ಮಗನಾಗಿ ೨೫ ಮೇ ೧೮೮೭ ರಂದು ತೆಂಕಣ ಇತಾಲಿಯಾದ ಕಂಪಾನಿಯಾ ಪ್ರಾಂತ್ಯಕ್ಕೆ ಸೇರಿದ ಪಿತ್ರೇಲ್ಚೀನಾ ಎಂಬ ರೈತಪಟ್ಟಣದಲ್ಲಿ ಹುಟ್ಟಿದರು. ಅವನ ತಾಯ್ತಂದೆಯರು ಕೃಷಿಜೀವನ ನಡೆಸುತ್ತಿದ್ದರು. he ಸ್ಥಳೀಯ ದುರ್ಗದ ಗೋಡೆಯಲ್ಲಿ ಕಟ್ಟಲಾದ ಸಂತ ಅನ್ನ ಪ್ರಾರ್ಥನಾಮಂದಿರದಲ್ಲಿ ದೀಕ್ಷಾಸ್ನಾನ ಪಡೆದ. ಬಾಲಕ ಫ್ರಾನ್ಚೆಸ್ಕೊ ಅದೇ ಪ್ರಾರ್ಥನಾಮಂದಿರದಲ್ಲಿ ಪೀಠಸೇವಕನಾಗಿ ಸೇವೆ ಮಾಡಿದ. (ನಂತರದ ದಿನಗಳಲ್ಲಿ ಅಮೆರಿಕದ ಕನಿಕ್ಟಿಕಟ್ ಕ್ರೋಮ್ವೆಲ್ ಪಾದ್ರೆ ಪಿಯೊ ಪ್ರತಿಷ್ಠಾನವು ಈ ಪ್ರಾರ್ಥನಾಮಂದಿರವನ್ನು ನವೀಕರಿಸಿತು). ಫ್ರಾನ್ಚೆಸ್ಕೊನಿಗೆ, ಮಿಕೇಲೆ ಎಂಬ ಅಣ್ಣ ಮತ್ತು ಫೆಲಿಚಿಟಾ, ಪೆಲಿಗ್ರಿನಾ ಮತ್ತು ಗ್ರಾಸಿಯಾ ಎಂಬ ತಂಗಿಯರಿದ್ದರು. (ಅವರಲ್ಲಿ ಗ್ರಾಸಿಯಾ ಮುಂದೆ ಬ್ರಿಜಿಟೈನ್ ಸಂನ್ಯಾಸಿನಿಯಾದರು). ಅವನು ಐದನೇ ವಯಸ್ಸಿನಲ್ಲೇ ತನ್ನನ್ನು ದೇವಸೇವೆಗೆ ಮುಡಿಪಾಗಿಡುವ ಸಂಕಲ್ಪ ತೊಟ್ಟನೆಂದು ಹೇಳುತ್ತಾರೆ. ಅವನು ತ್ಯಾಗಮಯ ಜೀವನ ನಡೆಸಲುದ್ದೇಶಿಸಿ ಕಲ್ಲುಗಳ ಮೇಲೆ ಮಲಗುತ್ತಿದ್ದ ಹಾಗೂ ತಲೆಗಿಂಬಾಗಿ ಕಲ್ಲನ್ನೇ ಬಳಸುತ್ತಿದ್ದನೆಂದು ಅವನ ತಾಯಿ ಸ್ಮರಿಸಿಕೊಂಡಿದ್ದಾರೆ. ಅವನು ತನ್ನ ಹತ್ತನೇ ವಯಸ್ಸಿನವರೆಗೆ ಹೊಲದಲ್ಲಿ ಕೆಲಸ ಮಾಡುತ್ತಾ ಕುರಿ ಕಾಯುತ್ತಾ ಇದ್ದುದರಿಂದ ಅವನ ಪ್ರಾಥಮಿಕ ವಿದ್ಯಾಭ್ಯಾಸ ತಡವಾಯಿತು.
ಪಿತ್ರೇಲ್ಚೀನಾ ಒಂದು ಧರ್ಮಭೀರುಗಳ ಪಟ್ಟಣವಾಗಿದ್ದುದರಿಂದ ವರ್ಷವಿಡೀ ಒಂದಿಲ್ಲೊಂದು ಸಂತರ ಹಬ್ಬಗಳು ಆಚರಣೆಯಾಗುತ್ತಿದ್ದವು. ಹಾಗಾಗಿ ಫೊರ್ಜೊನೆ ಕುಟುಂಬದಲ್ಲಿ ಸಾತ್ವಿಕ ಜೀವನ ನೆಲೆಗೊಂಡಿತ್ತು. ಅವರು ಪ್ರತಿದಿನವೂ ಬಲಿಪೂಜೆಯಲ್ಲಿ ಭಾಗವಹಿಸಿ, ಸಂಜೆ ತಪ್ಪದೇ ಜಪಸರ ಜಪಿಸುತ್ತಾ ಕಾರ್ಮೆಲ್ ಮಾತೆಯ ಸ್ಮರಣೆಯಲ್ಲಿ ವಾರದಲ್ಲಿ ಮೂರುದಿನ ಮಾಂಸಾಹಾರ ವರ್ಜಿಸುತ್ತಾ ಬಾಳುತ್ತಿದ್ದರು. ಫ್ರಾಂಚೆಸ್ಕೊನ ತಾಯ್ತಂದೆಯರು ಮತ್ತು ಅಜ್ಜಅಜ್ಜಿಯರು ನಿರಕ್ಷರಿಗಳಾಗಿದ್ದರೂ ಬೈಬಲ್ ಕತೆಗಳನ್ನು ಹೇಳುತ್ತಾ ಈ ಮಕ್ಕಳನ್ನು ಸಲಹುತ್ತಿದ್ದರು. ಅವನ ತಾಯಿಯು ಹೇಳುವ ಪ್ರಕಾರ ಫ್ರಾಂಚೆಸ್ಕೊನು ಯೇಸುಕ್ರಿಸ್ತ, ಮರಿಯಾಮಾತೆ ಮತ್ತು ಕಾವಲುದೂತರೊಂದಿಗೆ ಮಾತುಕತೆಯಾಡುತ್ತಿದ್ದನಂತೆ. ಹಾಗೂ ಎಲ್ಲರಿಗೂ ಅದು ಸಾಧ್ಯವೆಂದು ಮುಗ್ದವಾಗಿ ಭಾವಿಸಿದ್ದನಂತೆ. ಯುವಕನಾಗಿ ಪಿಯೊ ದೈವೀದರ್ಶನ ಪಡೆಯುತ್ತಿದ್ದನಂತೆ. ಹೀಗಿರುವಲ್ಲಿ ಅವರ ಊರಿಗೆ ಧರ್ಮಭಿಕ್ಷೆಗಾಗಿ ಬಂದಿದ್ದ ಒಬ್ಬ ಯುವ ಕಪುಚಿನ್ ಸಂನ್ಯಾಸಿಯನ್ನು ಕಂಡ ಫ್ರಾಂಚೆಸ್ಕೊ ಸಂನ್ಯಾಸ ಜೀವನದತ್ತ ಆಕರ್ಷಿತನಾದ. he ತನ್ನ ಬಯಕೆಯನ್ನು ತಾಯ್ತಂದೆಯರ ಮುಂದಿಟ್ಟಾಗ ಸಮ್ಮತಿಸಿದ ಅವರು ಪಿತ್ರೇಲ್ಚೀನಾಗೆ ಉತ್ತರದಲ್ಲಿ 13 mi ದೂರದಲ್ಲಿದ್ದ ಮಾರ್ಕೊನೆ ಎಂಬ ಊರಿನ ಕಪುಚಿನ್ ಮಠಕ್ಕೆ ಸೇರಿಸಲು ಹೋದರು. ಅಲ್ಲಿನ ಸಂನ್ಯಾಸಿಗಳು ಈ ಕಾರ್ಯವನ್ನು ಹೊಗಳಿದರಾದರೂ ಮಠಕ್ಕೆ ಸೇರಲು ಇನ್ನಷ್ಟು ಶಿಕ್ಷಣದ ಅಗತ್ಯವಿದೆಯೆಂದು ಹೇಳಿ ವಾಪಾಸು ಕಳಿಸಿದರು.
ಈ ಕಾರಣದಿಂದ ಫ್ರಾನ್ಚೆಸ್ಕೊನ ತಂದೆಯು ಅಮೆರಿಕೆಗೆ ಕೆಲಸಕ್ಕಾಗಿ ತೆರಳಿ ಹಣ ಕಳಿಸಿದ್ದರಿಂದ ಫ್ರಾಂಚೆಸ್ಕೊನ ವಿದ್ಯಾಭ್ಯಾಸ ಸಾಧ್ಯವಾಯಿತು. ೧೯೦೩ರ ಜನವರಿ ೬ರಂದು ಫ್ರಾಂಚೆಸ್ಕೊ ಕಪುಚಿನ್ ಸಂನ್ಯಾಸಾಶ್ರಮ ಸೇರಿಕೊಂಡು ತ್ಯಾಗ, ವಿಧೇಯತೆ ಮತ್ತು ಬ್ರಹ್ಮಚರ್ಯೆಗಳ ವ್ರತ ಸ್ವೀಕರಿಸಿದ.
ಗುರುದೀಕ್ಷೆ
ಆರು ವರ್ಷಗಳ ಗುರುಶಿಕ್ಷಣ ಪಡೆಯಲು ಮತ್ತು ಸಂನ್ಯಾಸ ಸಮುದಾಯದಲ್ಲಿ ಬೆರೆಯಲು ಫ್ರಾಂಚೆಸ್ಕೊ ಸಂತ ಫ್ರಾನ್ಸಿಸರ ಮಠಕ್ಕೆ ಎತ್ತಿನಗಾಡಿಯಲ್ಲಿ ಹೋದ. ಮೂರುವರ್ಷಗಳ ನಂತರ ಅಂದರೆ ೨೭ ಜನವರಿ ೧೯೦೭ರಲ್ಲಿ ಆತ ವಿಧಿಬದ್ದ ವ್ರತ ಸ್ವೀಕರಿಸಿದ. ೧೯೧೦ರಲ್ಲಿ ಬೆನೆವೆಂತೊ ಪ್ರಧಾನಾಲಯದಲ್ಲಿ ಆರ್ಚ್ ಬಿಷಪ್ ಪಾವೊಲೊ ಶಿನೊಸಿಯವರು ಪಿಯೊನಿಗೆ ಗುರುದೀಕ್ಷೆ ಪ್ರದಾನ ಮಾಡಿದರು. ನಾಲ್ಕುದಿನಗಳ ನಂತರ ದೇವಮಾತೆಯಾಲಯದಲ್ಲಿ ಆತ ತನ್ನ ಮೊದಲ ಬಲಿಪೂಜೆ ಅರ್ಪಿಸಿದ. ಅವನ ಆರೋಗ್ಯ ಸೂಕ್ಷ್ಮವಾಗಿದ್ದುದರಿಂದ ಕೆಲಕಾಲ ತಂದೆತಾಯಿಯರ ಜೊತೆ ಇರುವಂತೆ ಸಂನ್ಯಾಸ ಮಠದ ಮುಖ್ಯಸ್ಥರು ಅವನನ್ನು ಮನೆಗೆ ಕಳಿಸಿಕೊಟ್ಟರು.
೪ ಸೆಪ್ಟೆಂಬರ್ ೧೯೧೬ರಲ್ಲಿ ಮಠಕ್ಕೆ ಹಿಂದಿರುಗಿದ ಪಾದ್ರೆ ಪಿಯೊ ಕೃಷಿಜೀವನಕ್ಕೆ ತೊಡಗಿಕೊಂಡ. ಹೀಗೆ ಸನ್ ಜಿವಾನ್ನಿ ರೊತೊಂದೊ ಎಂಬ ಊರಿನ ಗರ್ಗ್ಯಾನೊ ಬೆಟ್ಟಗಳ ತಪ್ಪಲಿನಲ್ಲಿದ್ದ ವರಪ್ರಸಾದ ಮಾತೆಯ ಹೆಸರಿನ ಕಪುಚಿನ್ ಮಠದಲ್ಲಿ ಇತರ ಏಳು ಸಂನ್ಯಾಸಿಗಳೊಂದಿಗೆ ಪಿಯೊ ತಮ್ಮ ಕರ್ಮಜೀವನ ಪ್ರಾರಂಭಿಸಿದರು. ೧೮೨ ದಿನಗಳ ಸೇನೆಯ ಜೀವನವನ್ನು ಹೊರತುಪಡಿಸಿದರೆ ಅವರ ಉಳಿದೆಲ್ಲ ಜೀವನ ಅಲ್ಲೇ ಕಳೆಯಿತು.
ಮೊದಲ ಮಹಾಯುದ್ಧ ಪ್ರಾರಂಭವಾದಾಗ ಈ ಮಠದ ನಾಲ್ವರನ್ನು ಸೇನೆಗೆ ಸೇರಿಸಿಕೊಳ್ಳಲಾಯಿತು. ಆ ಸಮಯದಲ್ಲಿ ಪಾದ್ರೆ ಪಿಯೊ ಅಲ್ಲಿನ ಗುರುಮಠದ ಶಿಕ್ಷಕನಾಗಿದ್ದರಲ್ಲದೆ ಆಧ್ಯಾತ್ಮಿಕ ಮಾರ್ಗದರ್ಶಿಯೂ ಆಗಿದ್ದರು. ಸೇನೆಯ ಸೇವೆಗೆ ಯಾರನ್ನಾದರೂ ಕರೆಸಿಕೊಂಡರೆ ಪಾದ್ರೆ ಪಿಯೊ ಮಠದ ಉಸ್ತುವಾರಿ ಹೊರಬೇಕಾಗಿತ್ತು. ಆದರೆ ಆಗಸ್ಟ್ ೧೯೧೭ ರಲ್ಲಿ ಪಾದ್ರೆ ಪಿಯೊರನ್ನು ಕೂಡಾ ಸೇನೆಗೆ ಸೇರಿಸಿಕೊಳ್ಳಲಾಯಿತು. ಆರೋಗ್ಯ ಸರಿಯಿಲ್ಲದಿದ್ದರೂ ಅವರನ್ನು ಇತಾಲಿಯಾದ ವೈದ್ಯಪಡೆಯಲ್ಲಿ ನಿಯುಕ್ತಿಮಾಡಿದರು. ಅಕ್ಟೋಬರಿನಲ್ಲಿ ಅವರು ಕಾಯಿಲೆ ಬಿದ್ದು ೧೯೧೮ರ ಮಾರ್ಚ್ ವರೆಗೂ ಆಸ್ಪತ್ರೆಯಲ್ಲಿದ್ದ. ಆಮೇಲೆ ಸನ್ ಜಿವಾನ್ನಿ ರೊತೊಂದೊಗೆ ಹಿಂದಿರುಗಿ ಪಿತ್ರೇಲ್ಚೀನಾದ ಸಮ್ಮನಸುಗಳ ಮಾತೆಯಾಲಯದಲ್ಲಿ ಕಾರ್ಯನಿರತರಾದರು. ಅದ್ಭುತಕಾರ್ಯಗಳ ಮನುಷ್ಯನಾದ ಅವರನ್ನು, ಮುಂದೆ ಅವರ ಮುಖ್ಯಸ್ಥರು ಸನ್ ಜಿವಾನ್ನಿ ರೊತೊಂದೊ ಮಠಕ್ಕೆ ವರ್ಗಾಯಿಸಿದರು.
ಅಲ್ಲಿ ಪಾದ್ರೆ ಪಿಯೊ ಆಧ್ಯಾತ್ಮಿಕ ಪೋಷಕನಾಗಿ ದುಡಿದರು. ಅವರು ಆಧ್ಯಾತ್ಮಿಕ ಬೆಳವಣಿಗೆಗೆ ಐದು ಸೂತ್ರಗಳನ್ನು ಅಳವಡಿಸಿಕೊಂಡಿದ್ದರು. ಅವಾವುವೆಂದರೆ ವಾರಾಂತ್ಯದ ಪಾಪನಿವೇದನೆ, ಪ್ರತಿದಿನದ ಸತ್ಪ್ರಸಾದ ಸ್ವೀಕಾರ, ಪವಿತ್ರಗ್ರಂಥ ವಾಚನ, ಧ್ಯಾನ ಮತ್ತು ಆತ್ಮಶೋಧನೆ.
ಅವರು ಪಾಪನಿವೇದನೆಯನ್ನು ವಾರಕ್ಕೊಮ್ಮೆ ಕೊಠಡಿ ಸ್ವಚ್ಛಗೊಳಿಸುವ ಕಾರ್ಯಕ್ಕೆ ಹೋಲಿಸುತ್ತಿದ್ದರು ಹಾಗೂ ದಿನಕ್ಕೆರಡು ಸಾರಿ (ಬೆಳಗ್ಗೆ ಮತ್ತು ಸಂಜೆ) ಧ್ಯಾನ ಮತ್ತು ಆತ್ಮಾವಲೋಕನವನ್ನು ಉತ್ತೇಜಿಸುತ್ತಿದ್ದರು. ಅವರು ಯಾವಾಗಲೂ ಹೇಳುತ್ತಿದ್ದ “ಜಪಿಸು, ನಿರೀಕ್ಷಿಸು ಮತ್ತು ನಿರುಮ್ಮಳವಾಗಿರು” ಎಂಬ ಹೇಳಿಕೆ ಇಂದು ಪ್ರಸಿದ್ಧವಾಗಿದೆ. ಕ್ರೈಸ್ತರು ಎಲ್ಲದರಲ್ಲೂ ದೇವರನ್ನು ಕಾಣಲು ಹಾಗೂ ಎಲ್ಲಕ್ಕಿಂತ ಮಿಗಿಲಾಗಿ ದೇವರ ಚಿತ್ತವೇ ನೆರವೇರಲು ಯತ್ನಿಸಬೇಕೆಂದು ಅವರು ಹೇಳುತ್ತಿದ್ದರು.
ದುರ್ಬಲ ಆರೋಗ್ಯ
ಪಿಯೊ ಅವರ ಆಧ್ಯಾತ್ಮಿಕ ಮಾರ್ಗದರ್ಶಿಯಾಗಿದ್ದ ಫಾದರ್ ಅಗೊಸ್ತಿನೊ ಅವರ ದಿನಪುಸ್ತಕ ಹೇಳುವ ಪ್ರಕಾರ ಬಾಲಕ ಫ್ರಾನ್ಚೆಸ್ಕೊ ಫೊರ್ಜೊನೆ ಹಲವು ತೊಂದರೆಗಳಿಂದ ಬಳಲಿದ್ದ. ಅವರ ಆರನೇ ವಯಸ್ಸಿನಲ್ಲಿ ಘೋರ ಕಾಮಾಲೆ ಬಾಧಿಸಿತ್ತು, ಆಮೇಲೆ, ಹತ್ತನೇ ವಯಸ್ಸಿನಲ್ಲಿ ಟೈಫಾಯಿಡು, ಹದಿನೇಳರಲ್ಲಿ ತೀವ್ರ ತಲೆನೋವು ಮತ್ತು ಜಠರ ರೋಗಗಳು ಹೀಗೆ. ಹಲವು ಸಾರಿ ಆತ ವಾಂತಿ ಮಾಡಿಕೊಳ್ಳುತ್ತಿದ್ದುರಿಂದ ಹಾಲು ಮತ್ತು ಗಿಣ್ಣಷ್ಟೇ ಅವರ ಆಹಾರವಾಗಿತ್ತು. ರಾತ್ರಿಹೊತ್ತಿನಲ್ಲಿ ಅವರ ಕೋಣೆಯಿಂದ ಅಳುವ ಗರ್ಜಿಸುವ ಚಿತ್ರವಿಚಿತ್ರ ಧ್ವನಿಗಳು ಕೇಳಿಬರುತ್ತಿದ್ದವೆಂದು ಸಹಪಾಠಿಗಳು ಹೇಳಿದ್ದಿದೆ. ಜಪದ ವೇಳೆಯಲ್ಲಿ ಮಾತ್ರ ಆತ ಎಷ್ಟು ಮೌನಿಯಾಗಿರುತ್ತಿದ್ದನೆಂದರೆ he ಆ ಸ್ಥಳದಲ್ಲಿ ಇಲ್ಲವೇನೋ ಎಂದು ಭಾವಿಸುವಷ್ಟು. ಒಬ್ಬರಂತೂ ರಾತ್ರಿ ಬಾಗಿಲ ಕಿಂಡಿಯಲ್ಲಿ ನೋಡಿದಾಗ ಪಿಯೊ ಅವರು ನೆಲದಿಂದ ಮೇಲೆದ್ದು ಗಾಳಿಯಲ್ಲಿ ತೇಲುತ್ತಿದ್ದರಂತೆ.
ಜೂನ್ ೧೯೦೫ರಲ್ಲಿ ಪಾದ್ರೆ ಪಿಯೊ ತೀರಾ ನಿತ್ರಾಣರಾದುದರಿಂದ ಅವರ ವರಿಷ್ಠರು ಬೆಟ್ಟದ ಕಾನ್ವೆಂಟಿಗೆ ಕಳಿಸಲು ನಿರ್ಧರಿಸಿದರು. ಆದರೆ ಅಲ್ಲಿನ ಬದಲಾದ ವಾತಾವರಣ ಅವರ ಸ್ಥಿತಿಯನ್ನು ಇನ್ನಷ್ಟು ಬಿಗಡಾಯಿಸಿತು. ವೈದ್ಯರುಗಳು ಅವರನ್ನು ಹುಟ್ಟೂರಿಗೆ ಕಳಿಸಲು ಸಲಹೆ ನೀಡಿದರಾದೂ ಅಲ್ಲೂ ಸಹ ಅವರ ಆರೋಗ್ಯ ಸುಧಾರಿಸಲಿಲ್ಲ. ಅವರ ಜೀವನವಿಡೀ ಪಿಯೊ ಅವರು ಆಸ್ತಮಾದಿಂದ ಬಳಲಿದರು. ದೊಡ್ಡಗಾತ್ರದ ಮೂತ್ರಕಲ್ಲಿನ ಜೊತೆಗೆ ಹೊಟ್ಟೆನೋವು ಸಹ ಅವರನ್ನು ಬಾಧಿಸುತ್ತಿತ್ತು. ವಾಯುಬಾಧೆ ಅಲ್ಸರಾಗಿ ತೊಂದರೆ ಕೊಟ್ಟಿತು. ಕಣ್ಣು ಮೂಗು ಕಿವಿ ಗಂಟಲುಗಳೆಲ್ಲ ಉರಿಬೇನೆಯಿಂದ ನೊಂದವು.
ಅವರ ಅನಾರೋಗ್ಯದ ಹೊರತಾಗಿಯೂ ೧೯೧೫ರಲ್ಲಿ ಅವರನ್ನು ಕಡ್ಡಾಯವಾಗಿ ಸೇನೆಗೆ ಭರ್ತಿ ಮಾಡಿಕೊಳ್ಳಲಾಯಿತು. ಆದರೆ ಒಂದು ತಿಂಗಳಲ್ಲೇ ಅವರನ್ನು ಮನೆಗೆ ಕಳಿಸಲಾಯಿತು. ಆಮೇಲೆ ಅವರು ಸನ್ ಜಿವಾನ್ನಿ ರೊತೊಂದೊ ಎಂಬ ಬೆಟ್ಟಗುಡ್ಡ ಪ್ರದೇಶದ ಕಾನ್ವೆಂಟಿನಲ್ಲಿ ಆಶ್ರಯ ಪಡೆದರು. ಸುಡು ಬೇಸಿಗೆಯ ಕಾಲದಲ್ಲೂ ಆ ಸ್ಥಳವು ತಂಪಾಗಿರುತ್ತಿತ್ತು. ಆರು ತಿಂಗಳ ನಂತರ ಅಲ್ಲಿಂದ ಮತ್ತೆ ಸೇನೆಗೆ ಹಿಂದಿರುಗಿದರಾದರೂ ಅನಾರೋಗ್ಯದ ನಿಮಿತ್ತ ಮತ್ತೆ ಮನೆಗೆ ಬರಬೇಕಾಯಿತು. ಮತ್ತೆ ಸುಧಾರಿಸಿಕೊಂಡು ಸೇನೆಗೆ ಹೋಗೆ ನೇಪಲ್ಸ್ ಬಳಿಯ ಸಲೆಸ್ ಬ್ಯಾರಕುಗಳಿಗೆ ನಿಯುಕ್ತರಾದರು. ಅದಾದ ಕೆಲದಿನಗಳಲ್ಲೇ ಕ್ಷಯರೋಗಕ್ಕೆ ತುತ್ತಾದ್ದರಿಂದ ಅವರನ್ನು ಸೇನೆಯಿಂದ ತೆಗೆದುಹಾಕಿದರು. ೧೯೨೫ರಲ್ಲಿ ಅವರಿಗೆ ಹರ್ನಿಯಾ ರೋಗ ಬಾಧಿಸಿತು. ಅದರ ನಂತರ ಕುತ್ತಿಗೆಯ ಬಳಿ ದುರ್ಮಾಂಸ ಬೆಳೆದು ತೆಗೆದುಹಾಕಲಾಯಿತು. ಕಿವಿಯ ಮೇಲೊಂದು ಗಡ್ಡೆ ಬೆಳೆದು ಅದನ್ನು ತೆಗೆಯಲಾಯಿತು.
೧೯೫೬ರಲ್ಲಿ ಅವರು "exudative pleuritis" ಅನ್ನು ಎದುರಿಸಬೇಕಾಯ್ತು. ಅವರ ದೇಹದಿಂದ ಕೆಟ್ಟದ್ರವವನ್ನು ಹೊರತೆಗೆಯಲಾಯಿತು. ಇದರಿಂದಾಗಿ ನಾಲ್ಕು ತಿಂಗಳಕಾಲ ಅವರು ಹಾಸಿಗೆಯಲ್ಲೇ ಇರಬೇಕಾಯಿತು. ತಮ್ಮ ಇಳಿವಯಸ್ಸಿನಲ್ಲಿ ಪಿಯೊ ಅವರು ಕೀಲುನೋವಿನಿಂದ ಬಳಲಿದರು.
ಸಮುರಾಯ್‌
thumb|250px|ರಕ್ಷಾಕವಚದಲ್ಲಿನ ಸಮುರಾಯ್‌, 1860ರ ದಶಕ. ಫೆಲೀಸ್‌ ಬೀಟೋ ತೆಗೆದಿರುವ ಕೈನಿಂದ-ಬುಡಕಟ್ಟು್ಣಹಾಕಿದ ಛಾಯಾಚಿತ್ರ thumb|250px|1860ರ ದಶಕದ ಸುಮಾರಿಗೆ ಇದ್ದ ಸಮುರಾಯ್‌
ಪಾದ್ರೆ ಪಿಯೊ
ಘೋರತಿವಿತ ಮತ್ತು ಪಂಚಗಾಯಗಳ ಗುರುತು
ಪಾದ್ರೆ ಪಿಯೊ ಅವರ ಆಧಾರದಲ್ಲಿ ಅವರು ಗುರುಪಟ್ಟವನ್ನು ಪಡೆದ ಹೊಸದರಲ್ಲೇ ಯೇಸುಕ್ರಿಸ್ತರ ಪಂಚಗಾಯಗಳನ್ನು ಧರಿಸುವ ಇಂಗಿತ ಹೊಂದಿದ್ದರೆಂಬುದು ತಿಳಿಯುತ್ತದೆ. ೧೯೧೧ರ ಒಂದು ಪತ್ರದಲ್ಲಿ ಪಾದ್ರೆ ಪಿಯೊ ಅವರು ತಮ್ಮ ಮುಖ್ಯಸ್ಥರಾದ ಪಾದ್ರೆ ಬೆನೆದೆತ್ತೊ ಅವರಿಗೆ ಬರೆದ ಪತ್ರದಲ್ಲಿ ಹೀಗೆ ವಿವರಿಸಿದ್ದಾರೆ: "ಕಳೆದ ರಾತ್ರಿ ನಡೆದ ಘಟನೆಯನ್ನು ವಿವರಿಸಲೂ ಅರ್ಥಮಾಡಿಕೊಳ್ಳಲೂ ಸಾಧ್ಯವಿಲ್ಲದಾಗಿದೆ. ನನ್ನ ಅಂಗೈಯಲ್ಲಿ ಕಾಸಿನಗಲದ ಕೆಂಪನೆಯ ಗುರುತು ಕಾಣಿಸಿಕೊಂಡವು, ಅದರ ಮಧ್ಯದಿಂದ ತೀವ್ರತರ ನೋವು ಉಕ್ಕಿಬಂತು, ಹಸ್ತದ ನಡುವೆ ಉಂಟಾದ ಆ ನೋವು ಅತಿ ಭಯಂಕರ, ಅದರ ನೆನಪು ಇನ್ನೂ ಕಾಡುತ್ತಿದೆ, ಅಲ್ಲದೆ ಅಂಥದೇ ನೋವು ಪಾದಗಳಲ್ಲೂ ಹಿಂಸಿಸಿತು." ಅವರ ಆಪ್ತಮಿತ್ರರಾದ ಪಾದ್ರೆ ಅಗೊಸ್ತಿನೊ ಅವರು ೧೯೧೫ರಲ್ಲಿ ಬರೆದ ಪತ್ರದಲ್ಲಿ ಈ ದರ್ಶನಗಳ ಪ್ರಾರಂಭ ಹೇಗಾಯ್ತು, ಪಂಚಗಾಯಗಳ ಅನುಭವ ಹೇಗಿತ್ತು, ಮುಳ್ಳಿನ ಕರೀಟ ಮತ್ತು ಚಿತ್ರಹಿಂಸೆಗಳ ಅನುಭವವಾಯಿತೇ ಎಂಬ ಪ್ರಶ್ನೆಗಳನ್ನು ಕೇಳಿದ್ದರು. ಅದಕ್ಕೆ ಉತ್ತರಿಸುತ್ತಾ ಪಾದ್ರೆ ಪಿಯೊ ಅವರು ತಾವು ಗುರು ಅಭ್ಯರ್ಥಿಯಾಗಿದ್ದಾಗಿನಿಂದಲೇ ಅಂದರೆ ೧೯೦೩-೦೪ ರಿಂದಲೇ ತಮಗೆ ದರ್ಶನಗಳಾಗುತ್ತಿದ್ದವೆಂದು ಹೇಳಿದ್ದಾರೆ. ಇನ್ನು ಪಂಚಗಾಯಗಳ ಕುರಿತಂತೆ ವಿವರವಾಗಿ ಬರೆದಿರುವ ಅವರು ಹೇಗಾದರೂ ಆ ಗುರುತನ್ನು ನಿವಾರಿಸುವಂತೆ ಪ್ರಭುಯೇಸುವನ್ನು ಪರಿಪರಿಯಾಗಿ ಬೇಡಿಕೊಂಡಿರುವ ಕುರಿತೂ ಅಲವತ್ತುಕೊಂಡಿದ್ದಾರೆ. ಅಂದರೆ ಅವರು ಆ ಗಾಯಗಳ ನೋವಿಗೆ ಹೆದರಿಲ್ಲ, ಅವರು ಹೆದರಿರುವುದು ಅದರ ಅಚ್ಚಳಿಯದ ಗುರುತಿನ ಬಗ್ಗೆ ಮಾತ್ರ. ಆಮೇಲೆ ಆ ಗುರುತುಗಳು ಮಾಯವಾದವಾದರೂ ೧೯೧೮ರ ಸೆಪ್ಟೆಂಬರಿನಲ್ಲಿ ಮತ್ತೆ ಕಾಣಿಸಿಕೊಂಡವು. ಕೆಲವೇ ಆಯ್ದ ದಿನಗಳಲ್ಲಿ ವಿಪರೀತ ನೋವಿರುತ್ತಿತ್ತು. ಹಾಗೂ ಈ ಸಾರಿ ಮುಳ್ಳಿನ ಕಿರೀಟದ ಸ್ಪಷ್ಟ ಅನುಭವಾಯಿತು. ಪದೇ ಪದೇ ಆಗುತ್ತಿದ್ದ ಇಂಥ ಅನುಭವಗಳಿಂದ ಅವರ ಆರೋಗ್ಯ ಕ್ಷೀಣಿಸುತ್ತಾ ಹೋಯಿತು. ಆ ಕಾರಣಕ್ಕೆ ಅವರಿಗೆ ಮನೆಗೆ ಹೋಗಿ ವಿಶ್ರಮಿಸಲು ಸೂಚಿಸಲಾಯಿತು. ಸಂನ್ಯಾಸ ಜೀವನವನ್ನು ಕಾಯ್ದುಕೊಳ್ಳಲು ಅವರು ಪ್ರತಿದಿನದ ಪೂಜಾರ್ಪಣೆಯ ಜೊತೆಗೆ ಶಾಲೆಯೊಂದರಲ್ಲಿ ಪಾಠ ಮಾಡಲೂ ತೊಡಗಿದರು. ಮೊದಲ ಮಹಾಯುದ್ಧ ಇನ್ನೂ ನಡೆಯುತ್ತಿತ್ತು. ಅದನ್ನು ’ಯೂರೋಪಿನ ಆತ್ಮಹತ್ಯೆ’ ಎಂದು ಕರೆದಿದ್ದ ಪೋಪ್ ೧೫ನೇ ಬೆನೆಡಿಕ್ಟ್ ಅವರು ಯುದ್ಧ ಕೊನೆಗೊಳ್ಳಲು ಪ್ರಾರ್ಥಿಸುವಂತೆ ಜುಲೈ ೧೯೧೮ರಲ್ಲಿ ಜಗತ್ತಿನ ಎಲ್ಲ ಕ್ರೈಸ್ತರಿಗೆ ಕರೆನೀಡಿದರು. ಅದೇ ಜುಲೈ ೨೭ರಂದು ಪಾದ್ರೆ ಪಿಯೊ ಅವರು ಈ ಉದ್ದೇಶಕ್ಕಾಗಿ ತಮ್ಮ ಬಲಿದಾನವನ್ನೇ ಘೋಷಿಸಿದರು. ದಿನಗಳು ಕಳೆದವು. ಆಗಸ್ಟ್ ೫ ಮತ್ತು ೭ರ ನಡುವೆ ಅವರಿಗೊಂದು ದರ್ಶನವಾಯಿತು. ಆ ಮಹಾದರ್ಶನದಲ್ಲಿ ಕ್ರಿಸ್ತಯೇಸು ಅವರಿಗೆ ಕಾಣಿಸಿಕೊಂಡು ಅವರ ಪಾರ್ಶ್ವವನ್ನು ತಿವಿದರು. ದೊಡ್ಡದಾದ ಗಾಯವೊಂದು ಅವರನ್ನು ಘಾಸಿಗೊಳಿಸಿತು. ದೇವರನ್ನು ಅತಿಯಾಗಿ ಪ್ರೀತಿಸುತ್ತಾ ಅವರೊಂದಿಗೆ ಒಂದಾಗುವ ಈ ಸನ್ನಿವೇಶ ಹೀಗೇ ಇರುತ್ತದೆಂದು ಶಿಲುಬೆಯ ಸಂತ ಜಾನರೇ ಒಂದೆಡೆ ಹೇಳಿದ್ದಾರೆ. ರೋಮನ್ ಕ್ಯಾಥಲಿಕ್ ಧರ್ಮಮಂಡಲಿಯ ಮೊದಲದರ್ಜೆಯ ಅವಶೇಷ ಗೆ ವ್ಯಾಖ್ಯಾನದಲ್ಲಿ ಪಾದ್ರೆ ಪಿಯೊ ಅವರ ಅವಶೇಷಗಳಿಗೆ ಸಂಬಂಧಿಸಿದಂತೆ ರಕ್ತದಲ್ಲಿ ತೊಯ್ದ ದೊಡ್ಡದಾದ ಒಂದು ಅಂಗವಸ್ತ್ರವನ್ನು ಸಂರಕ್ಷಿಸಿ ಚಿಕಾಗೋದ ಜಾನ್ ಕ್ಯಾಂಟಿಯಸ್ ಚರ್ಚಿನಲ್ಲಿ ಗೌರವಾರ್ಪಣೆಗಾಗಿ ಪ್ರದರ್ಶಿಸಲಾಗಿದೆ.
ಸಮುರಾಯ್‌
Samurai (侍) ಸಮುರಾಯ್‌ ಎಂಬುದು ಕೈಗಾರಿಕಾ ಪೂರ್ವ ಜಪಾನ್‌ನ ಸೇನಾ ಪದವಿಗೆ ಸಂಬಂಧಿಸಿದಂತೆ ಇದ್ದ ಒಂದು ಪದವಾಗಿದೆ. ವಿಲಿಯಂ ಸ್ಕಾಟ್‌ ವಿಲ್ಸನ್‌ ಎಂಬ ಭಾಷಾಂತರಕಾರನ ಅಭಿಪ್ರಾಯದ ಪ್ರಕಾರ: "ಚೀನೀ ಭಾಷೆಯಲ್ಲಿ, 侍 ಎಂಬ ಅಕ್ಷರವು ಮೂಲತಃ ಒಂದು ಕ್ರಿಯಾಪದವಾಗಿದ್ದು, ಒಬ್ಬನ ಅನುಕೂಲಕ್ಕಾಗಿ ಕಾದಿರುವುದು ಅಥವಾ ಸಮಾಜದ ಉನ್ನತವರ್ಗದಲ್ಲಿನ ಗಣ್ಯವ್ಯಕ್ತಿಯೊಬ್ಬನಿಗೆ ಗೌರವಸೂಚಕ ಭೇಟಿ ನೀಡುವುದು ಅಥವಾ ಅವನ ಜೊತೆಗಿರುವುದು ಎಂಬ ಅರ್ಥವನ್ನು ಇದು ಕೊಡುತ್ತದೆ. ಜಪಾನೀ ಭಾಷೆಯಲ್ಲಿನ ಸಬುರಾವು ಎಂಬ ಮೂಲ ಪದವೂ ಇದೇ ಅರ್ಥವನ್ನು ಕೊಡುತ್ತದೆ. ಎರಡೂ ದೇಶಗಳಲ್ಲಿ ಈ ಪದಗಳಿಗೆ "ಶ್ರೀಮಂತ ವರ್ಗದವರ ಸನಿಹದಲ್ಲಿ ಜೊತೆಗಿದ್ದು ಸೇವೆ ಮಾಡುವವರು ಅಥವಾ ಅವರನ್ನು ನೋಡಿಕೊಳ್ಳುವವರು" ಎಂಬ ಅರ್ಥಬರುವಂತೆ ನಾಮವಾಚಕವನ್ನು ರೂಪಿಸಲಾಯಿತು. ಅಷ್ಟೇ ಅಲ್ಲ ಜಪಾನೀ ಭಾಷೆಯಲ್ಲಿನ ಉಚ್ಚಾರಣೆಯನ್ನು ಸಬುರಾಯ್‌ ಎಂದು ಬದಲಿಸಲಾಯಿತು." ವಿಲ್ಸನ್‌ ಪ್ರಕಾರ, "ಸಮುರಾಯ್‌" ಎಂಬ ಪದಕ್ಕೆ ಸಂಬಂಧಿಸಿದ ಒಂದು ಮುಂಚಿನ ಉಲ್ಲೇಖವು ಕೊಕಿನ್‌ ವಕಾಶೂ (905-914) ಎಂಬ ಕೃತಿಯಲ್ಲಿ ಕಂಡುಬರುತ್ತದೆ. ಇದು ಮೊತ್ತಮೊದಲ ಸಾಮ್ರಾಜ್ಯಶಾಹಿ ಕವನ ಸಂಗ್ರಹವಾಗಿದ್ದು, ಒಂಬತ್ತನೇ ಶತಮಾನದ ಪ್ರಥಮಾರ್ಧದಲ್ಲಿ ಸಂಪೂರ್ಣಗೊಳಿಸಲ್ಪಟ್ಟಿತು.
ಪಾದ್ರೆ ಪಿಯೊ
ಘೋರತಿವಿತ ಮತ್ತು ಪಂಚಗಾಯಗಳ ಗುರುತು
ಈ ಘಟನೆಯು ಪಿಯೊ ಅವರಿಗೆ ಏಳು ದೀರ್ಘ ವಾರಗಳ ಕಾಲದ ಆಧ್ಯಾತ್ಮಿಕ ಶ್ರಮಕ್ಕೆ ನಾಂದಿಯಾಯಿತು. ಅವರ ಸಂಗಡಿಗರೊಬ್ಬರು ಹೇಳಿದ ಹಾಗೆ: "ಈ ಅವಧಿಯಲ್ಲಿ ಎಲ್ಲ ಬದಲಾದವು, ಅಲ್ಲಿ ಸ್ಮಶಾನಮೌನ ಆವರಿಸಿತು, ಅವರು ನಿರಂತರವಾಗಿ ಅಳುತ್ತಿದ್ದರು ದೇವರು ತಮ್ಮ ಕೈಬಿಟ್ಟಿದ್ದಾರೆ ಎನ್ನುತ್ತಾ ಸತತ ನಿಟ್ಟುಸಿರು ಬಿಡುತ್ತಿದ್ದರು."
ಪಾದ್ರೆ ಪಿಯೊ ಅವರು ಪಾದ್ರೆ ಬೆನೆದೆತ್ತೊ ಅವರಿಗೆ ೧೯೧೮ರ ಆಗಸ್ಟ್ ೨೧ರಂದು ಬರೆದ ಪತ್ರದಲ್ಲಿ ಹೀಗೆಂದಿದ್ದಾರೆ: "ಐದರ ಸಂಜೆ ನಾನು ಬಾಲಕನೊರ್ವನ ಪಾಪದರಿಕೆಯನ್ನು ಕೇಳುತ್ತಿರುವಾಗ ಇದ್ದಕ್ಕಿದ್ದ ಹಾಗೆ ನನ್ನ ಒಳಗಣ್ಣಿಗೆ ದೇವದೂತನೊಬ್ಬನ ದರ್ಶನವಾಗಿ ನಾನು ಭೀತನಾದೆ, ಅವನ ಕೈಯಲ್ಲೊಂದು ಬೆಂಕಿಯುಗುಳುವಂತೆ ಕೋರೈಸುತ್ತಿದ್ದ ಹರಿತವಾದ ಆಯುಧವಿತ್ತು. ನಾನು ನೋಡುತ್ತಿದ್ದಂತೆ ಆ ವ್ಯಕ್ತಿ ತನ್ನೆಲ್ಲ ಬಲದಿಂದ ಆ ಆಯುಧವನ್ನು ನನ್ನತ್ತ ಪ್ರಯೋಗಿಸಿದಾಗ ಅದು ನನ್ನ ದೇಹದಲ್ಲಿ ತೂರಿಕೊಂಡು ಹೋಯಿತು. ನಾನು ಕಷ್ಟದಿಂದ ಚೀರುತ್ತಾ ಸತ್ತೆನೆಂದು ಭಾವಿಸಿದೆ. ನಾನು ಆ ಬಾಲಕನಿಗೆ ನನ್ನಿಂದಾಗದು ನೀನಿನ್ನು ಹೊರಡು ಎಂದು ಹೇಳಿದೆ. ಈ ವೇದನೆ ಏಳನೇ ತಾರೀಖು ಬೆಳಗಿನವರೆಗೆ ಮುಂದುವರಿಯಿತು. ಈ ಅವಧಿಯಲ್ಲಿ ನಾನೆಷ್ಟು ನರಳಿದೆನೆಂದು ಹೇಳಲಾಗದು. ನನ್ನ ಒಳಾಂಗಗಳೆಲ್ಲ ಒಂದೂ ಬಿಡದೆ ಎಲ್ಲವೂ ಹರಿದು ಚಿಂದಿಯಾದವೆನ್ನಿಸುತ್ತೆ. ನಾನೀಗ ಗಾಯಾಳು. ನನ್ನಾತ್ಮದ ಆ ಗಾಯದ ಆಳವನ್ನು ನಾ ಬಲ್ಲೆ, ಅದರ ಯಾತನೆ ನಿರಂತರ."
ಸಮುರಾಯ್‌
ಇತಿಹಾಸ
ಸಾಮ್ರಾಜ್ಯಶಾಹಿಯ ಬಹುಪಾಲು ಅಧಿಕಾರಿಗಳನ್ನು ತೈಹೋ ಸಂಹಿತೆಯು 12 ದರ್ಜೆಗಳಾಗಿ ವರ್ಗೀಕರಿಸಿತು. ಪ್ರತಿ ದರ್ಜೆಯೂ ಎರಡು ಉಪ-ದರ್ಜೆಗಳಾಗಿ ವಿಭಜಿಸಲ್ಪಟ್ಟು, ಅದರಲ್ಲಿನ 1ನೇ ದರ್ಜೆಗೆ ಚಕ್ರವರ್ತಿ ಉನ್ನತ ಸಲಹೆಗಾರನಾಗಿರುವ ಸ್ಥಾನವನ್ನು ನೀಡಲಾಯಿತು. 6ನೇ ದರ್ಜೆ ಮತ್ತು ಅದಕ್ಕಿಂತ ಕೆಳಗಿನವರನ್ನು "ಸಮುರಾಯ್‌" ಎಂದು ಉಲ್ಲೇಖಿಸಲಾಗುತ್ತಿತ್ತು ಮತ್ತು ದೈನಂದಿನ ವಿದ್ಯಮಾನಗಳನ್ನು ನಿರ್ವಹಿಸುವ ಜವಾಬ್ದಾರಿಯನ್ನು ಅವರಿಗೆ ವಹಿಸಲಾಯಿತು. ಈ "ಸಮುರಾಯ್‌"ಗಳು ನಾಗರಿಕ ಸಾರ್ವಜನಿಕ ಸೇವಕರಾಗಿದ್ದರೂ ಸಹ, ಆ ಹೆಸರು ಈ ಪದದಿಂದಲೇ ಜನ್ಯವಾಗಿದೆ ಎಂದು ನಂಬಲಾಗಿದೆ. ಆದಾಗ್ಯೂ ಸೇನೆಯ ಜನರನ್ನು ಅನೇಕ ಶತಮಾನಗಳವರೆಗೆ "ಸಮುರಾಯ್‌" ಎಂಬುದಾಗಿ ಉಲ್ಲೇಖಿಸುತ್ತಿರಲಿಲ್ಲ.
ಪಾದ್ರೆ ಪಿಯೊ
ಘೋರತಿವಿತ ಮತ್ತು ಪಂಚಗಾಯಗಳ ಗುರುತು
೨೦ ಸೆಪ್ಟೆಂಬರ್ ೧೯೧೮ರ ವೇಳೆಗೆ ಪಾದ್ರೆ ಪಿಯೊ ಈ ವೇದನೆಯಿಂದ ವಿಮುಕ್ತರಾಗಿ ಅವರ ಮುಖ ಪ್ರಫುಲ್ಲವಾಯಿತು. " ಆ ದಿನ ಅವರು ವರಪ್ರಸಾದ ಮಾತೆಯಾಲಯದ ಗಾನವೃಂದವು ಕೂಡುವ ಸ್ಥಳದಲ್ಲಿ ಪ್ರಾರ್ಥನಾನಿರತರಾಗಿದ್ದರು. ಆಗ ಅದೇ ಆ ಪ್ರಕಾಶಲೋಕದ ವ್ಯಕ್ತಿ ಮತ್ತೊಮ್ಮೆ ಪ್ರತ್ಯಕ್ಷನಾಗಿ ಮಿಂಚಿನಂತ ತನ್ನ ಆಯುಧವನ್ನು ಜಳಪಿಸಿದ. ಒಂದು ಅಲೌಕಿಕ ಆನಂದದಲ್ಲಿ ಅವರು ಪರವಶರಾದರು. ಆ ಅನುಭೂತಿಯ ನಂತರ ಪಾದ್ರೆ ಪಿಯೊ ಅವರ ದೇಹದಲ್ಲಿ ಯೇಸುಸ್ವಾಮಿಯ ಪಂಚಗಾಯಗಳು ಮೂಡಿದ್ದವು. ಈ ಗಾಯಗಳು ಶಾಶ್ವತವಾಗಿ ಅವರ ಮುಂದಿನ ಐವತ್ತು ವರ್ಷಗಳ ಜೀವನವಿಡೀ ಜೀವಂತ ಸಾಕ್ಷಿಯಾಗಿ ಉಳಿದುಕೊಂಡವು.
ಸಮುರಾಯ್‌
ಇತಿಹಾಸ
ಹೀಯನ್‌ ಅವಧಿ ಆದಿಭಾಗದಲ್ಲಿ, ಅಂದರೆ, 8ನೇ ಶತಮಾನದ ಅಂತ್ಯ ಹಾಗೂ 9ನೇ ಶತಮಾನದ ಆದಿಭಾಗದಲ್ಲಿ, ಉತ್ತರದ ಹೊನ್ಷೂ ವಲಯದಲ್ಲಿ ತನ್ನ ಅಧಿಕಾರವನ್ನು ಬಲಪಡಿಸಲು ಹಾಗೂ ವಿಸ್ತರಿಸಲು ಚಕ್ರವರ್ತಿ ಕಮ್ಮು ಬಯಸಿದನಾದರೂ, ದಂಗೆಕೋರ ಎಮಿಷಿ ಜನರನ್ನು ಗೆದ್ದುಕೊಂಡು ಬರಲು ಅವನು ಕಳಿಸಿದ ಸೈನಿಕರಿಗೆ ಯಾವುದೇ ಶಿಸ್ತಾಗಲೀ, ಪ್ರೇರಣೆಯಾಗಲೀ ಇರಲಿಲ್ಲವಾದ್ದರಿಂದ, ತಮಗೊಪ್ಪಿಸಿದ ಕೆಲಸದಲ್ಲಿ ಅವರು ವಿಫಲರಾದರು. ಸೀಯಿಟೈಶೋಗನ್‌ (征夷大将軍) ಅಥವಾ ಶೋಗನ್‌ ಎಂಬ ಅಧಿಕಾರ-ಸೂಚಕ ನಾಮವನ್ನು ಪರಿಚಯಿಸಿದ ಚಕ್ರವರ್ತಿ ಕಮ್ಮು, ಎಮಿಷಿ ದಂಗೆಕೋರರನ್ನು ಗೆಲ್ಲಲು ಪ್ರಬಲವಾದ ಪ್ರಾದೇಶಿಕ ಬುಡಕಟ್ಟುಗಳನ್ನು ನೆಚ್ಚಿಕೊಳ್ಳಲು ಶುರುಮಾಡಿದ. ಅಶ್ವಾರೋಹಿ ಕಾಳಗ ಮತ್ತು ಬಿಲ್ಲುವಿದ್ಯೆಯಲ್ಲಿ (ಕ್ಯೂಡೋ) ಪರಿಣತಿಯನ್ನು ಪಡೆದಿದ್ದ ಈ ಬುಡಕಟ್ಟು ಯೋಧರು, ದಂಗೆಗಳನ್ನು ಅಡಗಿಸುವುದಕ್ಕೆ ಸಂಬಂಧಿಸಿದಂತೆ ಚಕ್ರವರ್ತಿಯ ಆದ್ಯತೆಯ ಸಾಧನಗಳಾಗಿ ಮಾರ್ಪಟ್ಟರು. ಈ ಯೋಧರಿಗೂ ಶಿಕ್ಷಣವನ್ನು ನೀಡುವುದು ಸಾಧ್ಯವಿತ್ತಾದರೂ, ಈ ಅವಧಿಯಲ್ಲಿ (7ನೇ ಶತಮಾನದಿಂದ 9ನೇ ಶತಮಾನದವರೆಗಿನ ಅವಧಿ) ಸಾಮ್ರಾಜ್ಯಶಾಹಿ ರಾಜನ ಆಸ್ಥಾನದ ಅಧಿಕಾರಿಗಳು ಅವರನ್ನು ಅನಾಗರಿಕರಿಗಿಂತ ಕೊಂಚವೇ ಮೇಲಿನ ದರ್ಜೆಯಲ್ಲಿ ಪರಿಗಣಿಸಿದ್ದರು.
ಅಂತಿಮವಾಗಿ, ಚಕ್ರವರ್ತಿ ಕಮ್ಮು ತನ್ನ ಸೇನೆಯನ್ನು ವಿಸರ್ಜಿಸಿದ, ಮತ್ತು ಆ ಸಮಯದಿಂದ ಚಕ್ರವರ್ತಿಯ ಸಾಮರ್ಥ್ಯವು ನಿಧಾನವಾಗಿ ಕ್ಷೀಣಿಸಿತು. ಚಕ್ರವರ್ತಿಯು ಇನ್ನೂ ಅಧಿಕಾರದಲ್ಲಿರುವಾಗ, ಕ್ಯೋಟೋ (京都) ಸುತ್ತಲೂ ಇದ್ದ ಅತ್ಯಂತ ಪ್ರಬಲವಾದ ಬುಡಕಟ್ಟು ಜನರು ಮಂತ್ರಿಗಳ ಸ್ಥಾನವನ್ನು ಅಲಂಕರಿಸಿದ್ದರು, ಮತ್ತು ಅವರ ಸಂಬಂಧಿಗಳು ನ್ಯಾಯಾಧಿಪತಿಗಳ ಸ್ಥಾನಗಳನ್ನು ಹಣತೆತ್ತು ವಶಪಡಿಸಿಕೊಂಡಿದ್ದರು. ಸಂಪತ್ತನ್ನು ಕೂಡಿಹಾಕಲು ಮತ್ತು ತಂತಮ್ಮ ಸಾಲಗಳನ್ನು ತೀರಿಸಲು ಸದರಿ ನ್ಯಾಯಾಧಿಪತಿಗಳು ಅನೇಕವೇಳೆ ಭಾರೀ ತೆರಿಗೆಯನ್ನು ವಿಧಿಸಿದರು. ಇದರಿಂದಾಗಿ ಅನೇಕ ರೈತರು ತಮ್ಮ ಜಮೀನುಗಳನ್ನು ಕಳೆದುಕೊಳ್ಳಬೇಕಾಯಿತು. 200px|thumb|ತೈರಾ ಹಡಗೊಂದರ ಧ್ವಜಸ್ತಂಭದ ತುದಿಯಲ್ಲಿರುವ ಪಂಖವೊಂದಕ್ಕೆ ತನ್ನ ಪ್ರಸಿದ್ಧ ಹೊಡೆತವನ್ನು ಹೊಡಯುತ್ತಿರುವ ನಾಸು ನೊ ಯೋಚಿ. ತೂಗುಹಾಕುವ ಚರ್ಮಕಾಗದದ ಸುರುಳಿಯೊಂದರಿಂದ, ವಟನಾಬೆ ವಸ್ತುಸಂಗ್ರಹಾಲಯ, ಟೊಟ್ಟೊರಿ ಆಡಳಿತ ಪ್ರಾಂತ, ಜಪಾನ್‌. ಸಂರಕ್ಷಣಾತ್ಮಕ ಒಪ್ಪಂದಗಳು ಹಾಗೂ ರಾಜಕೀಯ ವಿವಾಹಗಳ ಮೂಲಕ ರಾಜಕೀಯ ಶಕ್ತಿಯನ್ನು ಗಳಿಸಿಕೊಂಡ ಅವರು, ಅಂತಿಮವಾಗಿ ಸಾಂಪ್ರದಾಯಿಕವಾದ ಆಳುವ ಶ್ರೀಮಂತವರ್ಗವನ್ನೇ ಮೀರಿಸಿದರು.
ಪಾದ್ರೆ ಪಿಯೊ
ಘೋರತಿವಿತ ಮತ್ತು ಪಂಚಗಾಯಗಳ ಗುರುತು
ತಮ್ಮ ಮುಖ್ಯಸ್ಥರೂ ಆಧ್ಯಾತ್ಮಿಕ ಸಲಹೆಗಾರರೂ ಆದ ಪಾದ್ರೆ ಬೆನೆದೆತ್ತೊ ಅವರಿಗೆ ಈ ಘಟನೆಯ ಕುರಿತು ವಿವರಿಸುತ್ತಾ ಅಕ್ಟೋಬರ್ ೨೨, ೧೯೧೮ರಲ್ಲಿ ಪತ್ರ ಬರೆಯುವ ಪಾದ್ರೆ ಪಿಯೊ ಅವರು ಹೀಗೆನ್ನುತ್ತಾರೆ: "ಕಳೆದ ತಿಂಗಳ ೨೦ರ ಬೆಳಗ್ಗೆ ನಾನು ಪೂಜೆಯರ್ಪಿಸಿದ ನಂತರ ಗಾನವೃಂದದ ಬಳಿಯಿದ್ದಾಗ ಹಿತವಾದ ನಿದ್ದೆಯಾವರಿಸಿದಂತೆ ತೂಕಡಿಸಿದೆ. ಅಗಸ್ಟ್ ಐದರ ಸಂಜೆ ಕಂಡಿದ್ದ ಆ ನಿಗೂಢ ಮನುಷ್ಯ ಇದ್ದಕ್ಕಿದ್ದಂತೆ ನನ್ನೆದುರು ನಿಂತಿದ್ದ. ಒಂದೇ ವ್ಯತ್ಯಾಸವೆಂದರೆ ಅವನ ಅಂಗೈಗಳು ಪಾದಗಳು ಮತ್ತು ಪಾರ್ಶ್ವಗಳಲ್ಲಿ ರಕ್ತ ತೊಟ್ಟಿಕ್ಕುತ್ತಿತ್ತು. ಓ ಅದೊಂದು ವರ್ಣಿಸಲಾಗದ ಭೀಭತ್ಸ ದೃಶ್ಯ. ನನ್ನ ಹೃದಯ ಜೋರಾಗಿ ಬಡಿದುಕೊಳ್ಳುತ್ತಾ ಎದೆಯಾಚೆ ಸಿಡಿಯುವಂಥ ಆ ವೇಳೆ ಕರ್ತರು ನನ್ನಲ್ಲಿ ಬಲ ತುಂಬದೇ ಹೋಗಿದ್ದರೆ ಬಹುಶಃ ನಾನು ಸತ್ತೇ ಹೋಗಿರುತ್ತಿದ್ದೆನೇನೋ? ಆ ಮಹಾದರ್ಶನ ಮುಗಿಯುತ್ತಿದ್ದಂತೆ ನನ್ನ ದೇಹದ ಭಾಗಗಳಲ್ಲೂ ರಕ್ತ ತೊಟ್ಟಿಕ್ಕತೊಡಗಿತು. ನಾನು ಅನುಭವಿಸಿದ ವೇದನೆಯನ್ನು ಊಹಿಸಿಕೊಳ್ಳಿ. ಗುರುವಾರ ಸಾಯಂಕಾಲದಿಂದ ಶನಿವಾರದವರೆಗೆ ನನ್ನ ಹೃದಯ ನಿರಂತರವಾಗಿ ರಕ್ತ ಸುರಿಸುತ್ತಾ ಇತ್ತು. ಓ ಫಾದರ್, ಈ ನೋವಿನಿಂದ ನಾನು ಸಾಯುತ್ತಿದ್ದೇನೆ, ನನ್ನಾತ್ಮವು ಕುಬ್ಜವಾಗುತ್ತಿದೆ. ನನ್ನ ಹೃದಯದ ಆರ್ತನಾದವನ್ನು ಕರ್ತರು ಕೇಳದೇ ಹೋದಲ್ಲಿ ನಾನು ಸಾಯುವುದು ಖಂಡಿತ. ಸಜ್ಜನನಾದ ಯೇಸು ನನಗೆ ಒಳಿತು ಮಾಡನೇ? ಅಪಮಾನವೆನಿಸುವ ಈ ಗಾಯಗಳಿಂದ ನನ್ನನ್ನು ಪಾರುಮಾಡನೇ? ಅವನು ಕರುಣೆ ತೋರುವವರೆಗೂ ನಾನು ಸ್ವರವೆತ್ತಿ ಕೂಗುತ್ತಲೇ ಇರುವೆ,  ಎಲ್ಲ ನೋವು ನನಗಿರಲಿ, ಈ ಗಾಯಗಳು ಮಾತ್ರ ಬೇಡಪ್ಪಾ, ಮೂದಲಿಕೆಯನ್ನು ತಾಳಲಾರೆ."
ಸಮುರಾಯ್‌
ಇತಿಹಾಸ
ರೈತರ ಜಮೀನುಗಳ ಮೇಲೆ ಅಧಿಪತ್ಯ ನಡೆಸಲು ಹಾಗೂ ತೆರಿಗೆಗಳನ್ನು ಸಂಗ್ರಹಿಸಲು ಕಳುಹಿಸಲ್ಪಟ್ಟಿದ್ದ ಸಾಮ್ರಾಜ್ಯಶಾಹಿಯ ನ್ಯಾಧಿಪತಿಗಳಿಂದ ತಮ್ಮನ್ನು ರಕ್ಷಿಸಿಕೊಳ್ಳಲು ಆಯುಧಗಳನ್ನು ಕೈಗೆತ್ತಿಕೊಂಡಿದ್ದ ರೈತರಿಂದ ಕೆಲವೊಂದು ಬುಡಕಟ್ಟುಗಳು ಮೂಲತಃ ರೂಪಿಸಲ್ಪಟ್ಟಿದ್ದವು. ತಮಗಿಂತ ಶಕ್ತಿಶಾಲಿಯಾಗಿರುವ ಬುಡಕಟ್ಟುಗಳಿಂದ ತಮ್ಮನ್ನು ರಕ್ಷಿಸಿಕೊಳ್ಳಲು ಈ ಬುಡಕಟ್ಟುಗಳು ಮೈತ್ರಿಗಳನ್ನು ರೂಪಿಸಿಕೊಂಡವು, ಮತ್ತು ಮಧ್ಯ-ಹೀಯನ್‌ ಅವಧಿಯ ವೇಳೆಗೆ ಜಪಾನಿಯರ ವಿಶಿಷ್ಟವಾದ ರಕ್ಷಾಕವಚ ಮತ್ತು ಆಯುಧಗಳನ್ನು ಸ್ವೀಕರಿಸಿ ಅಳವಡಿಸಿಕೊಂಡವು, ಮತ್ತು ತಮ್ಮ ನೈತಿಕ ಸಂಹಿತೆಯಾದ ಬುಷಿಡೊ ವಿನ ಬುನಾದಿಗಳನ್ನು ಸ್ಥಾಪಿಸಿದವು.
ಪಾದ್ರೆ ಪಿಯೊ
ಘೋರತಿವಿತ ಮತ್ತು ಪಂಚಗಾಯಗಳ ಗುರುತು
ಪಾದ್ರೆ ಪಿಯೊ ಅವರು ಯಾರ ಅರಿವಿಗೂ ಬಾರದಂತೆ ನೋವನ್ನು ಅನುಭವಿಸಲು ಸಿದ್ಧರಿದ್ದರೂ ಅವರ ಪಂಚಗಾಯಗಳ ಸುದ್ದಿ ಎಲ್ಲೆಡೆ ಮಿಂಚಿನಂತೆ ಹರಡಿತು. ಹಲವು ವೈದ್ಯರು ಹಾಗೂ ಜನರು ತಂಡೋಪತಂಡವಾಗಿ ಬಂದು ಆ ಗಾಯಗಳನ್ನು ಪರೀಕ್ಷಿಸಿದರು. ಯುದ್ಧಗಳಿಂದ ಜರ್ಜರಿತರಾದವರು ಪಾದ್ರೆ ಪಿಯೊ ಅವರಲ್ಲಿ ಹೊಸ ಆಶಾಕಿರಣ ಕಂಡರು. ಅವರಿಗೆ ನಿಕಟವಾಗಿದ್ದವರು ಪಾದ್ರೆ ಪಿಯೊ ಅವರ ಗುಣಪಡಿಸುವ ಶಕ್ತಿ, ಪವಾಡಕೃತ್ಯ, ಪ್ರವಾದನೆ ಹಾಗೂ ಯೋಗಶಕ್ತಿಯನ್ನು ಬಲ್ಲವರಾಗಿದ್ದರು. ಪಾದ್ರೆ ಅಗೊಸ್ತಿನೊ ಅವರು ದಾಖಲಿಸಿರುವ ಪ್ರಕಾರ ಪಿಯೊ ಅವರೊಮ್ಮೆ ೨೦ ದಿನಗಳ ಕಠಿಣ ಉಪವಾಸವನ್ನು ಜಯಿಸಿದ್ದರು.
ಸಮುರಾಯ್‌
ಇತಿಹಾಸ
ಸಮುರಾಯ್‌ ಯೋಧರು ತಾವು "ಯೋಧನ ಕಾರ್ಯವಿಧಾನ" ಅಥವಾ ಬುಷಿಡೊನ ಅನುಯಾಯಿಗಳೆಂದು ತಮ್ಮನ್ನು ವರ್ಣಿಸಿಕೊಂಡಿದ್ದಾರೆ. ಶೊಗಕುಕಾನ್‌ ಕಕುಗೊ ಡೈಜಿಟೆನ್‌ ಎಂಬ ಹೆಸರಿನ ಜಪಾನೀ ಪದಕೋಶವು ಬುಷಿಡೋವನ್ನು "ಮ್ಯುರೊಮಾಚಿ (ಚುಸೆಯ್‌) ಅವಧಿಯಿಂದ ಯೋಧರ ವರ್ಗದ ಮೂಲಕ ಹಬ್ಬಿಸಲ್ಪಟ್ಟ ಒಂದು ಅನನ್ಯ ತತ್ತ್ವಚಿಂತನೆ (ರೊನ್ರಿ)" ಎಂಬುದಾಗಿ ವ್ಯಾಖ್ಯಾನಿಸಿದೆ. ಯೋಧರ ಪಥವು ಗೌರವಾನ್ವಿತ ಸ್ಥಾನಗಳ ಪೈಕಿ ಒಂದಾಗಿದ್ದು, ಯೋಧನಾದವನು ತನ್ನ ಯಜಮಾನನು ವಹಿಸಿರುವ ಕರ್ತವ್ಯಪಾಲನೆಯ ಕಡೆಗೆ ಹೆಚ್ಚಿನ ಪ್ರಾಶಸ್ತ್ಯ ಕೊಡುವ, ಮತ್ತು ಸಾಯವವರೆಗೂ ಅವನಿಗೆ ನಿಷ್ಠನಾಗಿರುವ ವೈಶಿಷ್ಟ್ಯತೆಯನ್ನು ಅದು ಹೊಂದಿದೆ ಎಂಬ ಭಾವನೆಯನ್ನು ಬಹಳ ಮುಂಚಿನ ಕಾಲದಿಂದಲೂ ಸಮುರಾಯ್‌ ಯೋಧರು ತಳೆದಿದ್ದರು.
13ನೇ ಶತಮಾನದಲ್ಲಿ, ಹೊಜೋ ಶಿಗೆಟೋಕಿ (1198-1261 A.D.) ಎಂಬಾತ ಹೀಗೆ ಬರೆದ: "ಓರ್ವನು ಅಧಿಕೃತವಾಗಿ ಸೇವೆ ಸಲ್ಲಿಸುತ್ತಿರುವಾಗ ಅಥವಾ ತನ್ನ ಯಜಮಾನನ ಆಸ್ಥಾನದಲ್ಲಿರುವಾಗ, ಒಂದು ನೂರು ಅಥವಾ ಒಂದು ಸಾವಿರ ಜನರ ಬಗ್ಗೆ ಅವನು ಯೋಚಿಸಬಾರದು, ಆದರೆ ತನ್ನ ಯಜಮಾನನ ಪ್ರಾಮುಖ್ಯತೆಯನ್ನು ಮಾತ್ರವೇ ಅವನು ಪರಿಗಣಿಸಬೇಕು."
ಪಾದ್ರೆ ಪಿಯೊ
ವಿವಾದಗಳು
ಪಾದ್ರೆ ಪಿಯೊ ಅವರೊಬ್ಬ ಮತಿವಿಕಲರಾಗಿದ್ದು ಜನರ ಮುಗ್ದತೆಯ ದುರ್ಬಳಕೆ ಮಾಡಿಕೊಂಡಿದ್ದರು ಎಂದು ಮಿಲಾನಿನ ಸುಹೃದಯ ಕ್ಯಾಥಲಿಕ್ ವಿವಿಯ ಸ್ಥಾಪಕರೂ ಸಂನ್ಯಾಸಿ, ವೈದ್ಯ ಮತ್ತು ಮನಃಶಾಸ್ತ್ರಜ್ಞರೂ ಆಗಿದ್ದ ಅಗೊಸ್ತಿನೊ ಜೆಮಿಲಿ ಅವರು ವಾದಿಸಿದ್ದಾರೆ. " ತಮ್ಮ ಮಠದ ಮೂಲಮಂತ್ರಗಳಾದ ತ್ಯಾಗ, ವಿಧೇಯತೆ ಮತ್ತು ಬ್ರಹ್ಮಚರ್ಯೆಗಳನ್ನಾತ ಗಾಳಿಗೆ ತೂರಿದ್ದನೆಂದು ಅವರು ಗಂಭೀರ ಆರೋಪ ಮಾಡುತ್ತಾರೆ. ತಮ್ಮ ಗಾಯಗಳು ತೆರೆದುಕೊಂಡೇ ಇರಲು ಅವರು ಕಾರ್ಬಾಲಿಕ್ ಆಮ್ಲವನ್ನು ಬಳಸುತ್ತಿದ್ದರೆಂದೂ ಅಗೊಸ್ತಿನೊ ಅವರು ಹೇಳುತ್ತಾರೆ.
ಸಮುರಾಯ್‌
ಇತಿಹಾಸ
ಡಾ. ಕಾರ್ಲ್‌ ಸ್ಟೀನ್‌ಸ್ಟ್ರಪ್‌ ಎಂಬಾತ 1979ರಲ್ಲಿ ಹೊಜೋ ಕುರಿತಾಗಿ ತಾನು ಬರೆದ ಪ್ರೌಢಪ್ರಬಂಧದಲ್ಲಿ, "13ನೇ ಮತ್ತು 14ನೇ ಶತಮಾನದ ಯೋಧರ ಬರಹಗಳು (ಗುನ್ಕಿ) ಬುಷಿಯನ್ನು ತಮ್ಮ ಸಹಜನೆಲೆಯಾದ ಯುದ್ಧದಲ್ಲಿ ಚಿತ್ರಿಸಿದ್ದು, ಇಂಥ ಗುಣಗಳನ್ನು ಅಪಾಯ ಲೆಕ್ಕಿಸದ ಎದೆಗಾರಿಕೆ, ಪ್ರಚಂಡವಾದ ಕುಟುಂಬದ ಹೆಮ್ಮೆ, ಮತ್ತು ಸ್ವಾರ್ಥರಹಿತ ಎಂದು ಗುಣಗಾನ ಮಾಡಿವೆ. ಅಷ್ಟೇ ಅಲ್ಲ, ಕೆಲವೊಮ್ಮೆ ತನ್ನ ಯಜಮಾನ ಮತ್ತು ಮನುಷ್ಯನ ಕುರಿತಾದ ಸಂವೇದನಾರಹಿತ ಭಕ್ತಿಯನ್ನೂ ಇದು ಒಳಗೊಂಡಿರುತ್ತದೆ ಎಂದೂ ಅದು ಚಿತ್ರಿಸಿದೆ" ಎಂದು ಉಲ್ಲೇಖಿಸಿದ್ದಾರೆ.
ಪಾದ್ರೆ ಪಿಯೊ
ವಿವಾದಗಳು
ಇತಾಲಿಯಾದ ಗುರುಶ್ರೇಷ್ಠರಾಗಿದ್ದ ಕಾರ್ಲೊ ಮಚ್ಚರಿ (ಮುಂದೆ ಇವರು ಬಿಷಪರಾದರು) ಅವರು ೨೯ನೇ ಜುಲೈ ೧೯೬೦ರಲ್ಲಿ ಪೋಪ್ ೨೩ನೇ ಜಾನ್ ಅವರ ಆದೇಶದ ಮೇರೆಗೆ ತಪಾಸಣೆ ನಡೆಸಿ ೨೦೦ ಪುಟಗಳ ಒಂದು ವ್ಯತಿರಿಕ್ತ ತನಿಖಾ ವರದಿಯನ್ನು ನೀಡಿದರು. ಪಾದ್ರೆ ಪಿಯೊ ಅವರಿಗೆ ಸಂತ ಪದವಿ ನೀಡುವಾಗಿನ ವಿಳಂಬಕ್ಕೆ ಈ ವರದಿಯೇ ಕಾರಣವೆಂಬ ಗುಸುಗುಸು ಬಹುಕಾಲ ಚಾಲ್ತಿಯಲ್ಲಿತ್ತು. ಮಚ್ಚರಿ ಅವರು ನಂತರದ ದಿನಗಳಲ್ಲಿ ತಮ್ಮ ಅಭಿಪ್ರಾಯಗಳನ್ನು ಬದಲಾಯಿಸಿಕೊಂಡರೆಂದು ಕಪುಚಿನ್ ಮಠದ ಅಧಿಕೃತ ದಾಖಲೆಗಳು ಹೇಳುತ್ತವೆ.
ಸಮುರಾಯ್‌
ಇತಿಹಾಸ
ತನ್ನ ಜೀವನವನ್ನು ಅನಾವಶ್ಯಕವಾಗಿ ಹಾಳುಮಾಡಿಕೊಳ್ಳುವುದರಲ್ಲಿನ ಒಬ್ಬನ ಮುಖ್ಯ ಉದ್ದೇಶ ಅಡಗಿದ್ದರೆ, ಅದನ್ನು ಚಕ್ರವರ್ತಿಗೋಸ್ಕರ ಅಥವಾ ಓರ್ವ ಸೇನಾಧಿಪತಿಯ ಯಾವುದಾದರೂ ಮಹಾನ್‌ ಹೊಣೆಗಾರಿಕೆಯಲ್ಲಿ ಮಾಡುವುದು ಉಚಿತ. ಇದು ಖಂಡಿತವಾಗಿಯೂ ಒಬ್ಬನ ಸಂತತಿಯ ಮಹಾನ್‌ ಕೀರ್ತಿಗೆ ಕಾರಣವಾಗುತ್ತದೆ." thumb|left|180px|1582ರಲ್ಲಿ ತನ್ನ ಯಜಮಾನನ ಪರವಾಗಿ ಕದನವೊಂದನ್ನು ಸೋತ ನಂತರ ಸೆಪೂಕು (ಆತ್ಮಹತ್ಯೆ) ಮಾಡಿಕೊಳ್ಳಲು ಜನರಲ್‌ ಅಕಾಷಿ ಗಿದಾಯು ಸಿದ್ಧತೆ ನಡೆಸುತ್ತಿರುವುದು.ಆತ ತನ್ನ ಮರಣ ಪದ್ಯವನ್ನು ಆಗಷ್ಟೇ ಬರೆದಿದ್ದ. 1412 A.D.ಯಲ್ಲಿ, ತನ್ನ ಸೋದರನಿಗೆ ಬುದ್ಧಿವಾದದ ಪತ್ರವೊಂದನ್ನು ಬರೆದ ಇಮಗಾವಾ ಸಡಯೊ, ಒಬ್ಬ ತನ್ನ ಯಜಮಾನನೆಡೆಗಿನ ಕರ್ತವ್ಯಪಾಲನೆಯಲ್ಲಿ ತೋರಿಸಬೇಕಾದ ಪ್ರಾಮುಖ್ಯತೆಯ ಕುರಿತು ಒತ್ತಿಹೇಳಿದ್ದ. ತನ್ನ ಜೀವಮಾನದ ಅವಧಿಯಲ್ಲಿನ ಸೇನೆಯ ಮತ್ತು ಆಡಳಿತಾತ್ಮಕ ಪರಿಣತಿಗಳಿಗೆ ಸಂಬಂಧಿಸಿ ತಾನು ಹೊಂದಿದ್ದ ಸಮತೋಲನ ಸಾಮರ್ಥ್ಯಕ್ಕೆ ಮೆಚ್ಚುಗೆಯನ್ನು ಪಡೆದಿದ್ದ ಮತ್ತು ಅವನ ಬರಹಗಳು ಬಹು ವ್ಯಾಪಕವಾಗಿ ಹಬ್ಬಿದವು. ಅವನ ಪತ್ರಗಳು ಟೊಕುಗವಾ-ಯುಗದ ಕಾನೂನುಗಳಿಗೆ ತಿರುಳಾಗಿ ಪರಿಣಮಿಸಿದವು ಮತ್ತು IIನೇ ಜಾಗತಿಕ ಸಮರವಾಗುವವರೆಗೆ ಸಾಂಪ್ರದಾಯಿಕ ಜಪಾನಿಯರಿಗೆ ಅವು ಅತ್ಯಗತ್ಯ ಅಧ್ಯಯನದ ವಿಷಯವಾಗಿದ್ದವು:
ಪಾದ್ರೆ ಪಿಯೊ
ವಿವಾದಗಳು
ಸುಮಾರು ೧೯೪೦ರಲ್ಲಿ ಪಾದ್ರೆ ಪಿಯೊ ಅವರು ಸನ್ ಜಿವಾನ್ನಿ ರೊತೊಂದೊದಲ್ಲಿ ಜನಗಳಿಗಾಗಿ ಒಂದು ’ನೋವು ನಿವಾರಕ ನಿವಾಸ’ ಎಂಬ ಹೆಸರಿನ ಆಸ್ಪತ್ರೆ ತೆರೆಯಲು ಮನಸು ಮಾಡಿದರು. ಮುಂದರೆ ೧೯೫೬ರಲ್ಲಿ ಅದು ಕಾರ್ಯಗತವಾಯಿತು. ಆಗ ಇತಾಲಿಯಾಕ್ಕೆ ನಿಯುಕ್ತರಾಗಿದ್ದ ಬ್ರಿಟಿಷ್ ಮಾನವತಾವಾದಿ ಹಾಗೂ ಪತ್ರಕರ್ತೆ ಬಾರ್ಬರಾ ವಾರ್ಡ್ ಎಂಬಾಕೆ ಈ ಆಸ್ಪತ್ರೆಯ ಸ್ಥಾಪನೆಯ ಕೆಲಸದಲ್ಲಿ ಬಹುವಾಗಿ ಸಹಾಯ ಮಾಡಿದರು. ಆಸ್ಪತ್ರೆ ಯೋಜನೆಯ ಉಸ್ತುವಾರಿಯನ್ನು ಸ್ವತಃ ಪಾದ್ರೆ ಪಿಯೊ ಅವರೇ ವಹಿಸಿಕೊಳ್ಳುತ್ತಾರೆನ್ನುವ ನಂಬಿಕೆಯಲ್ಲಿ ಆಕೆ ವಿಶ್ವಸಂಸ್ಥೆಯ ವಿಕೋಪ ಪರಿಹಾರ ಮತ್ತು ಪುನರ್ವಸತಿ (UNRRA) ಶಾಖೆಯಿಂದ ೩೨೫,೦೦೦ ಡಾಲರುಗಳ ನೆರವನ್ನು ಪಡೆದುಕೊಡುವಲ್ಲಿ ಯಶಸ್ವಿಯಾದರು. ಹೀಗೆ ಪೋಪ್ ೧೨ನೇ ಪಯಸ್ ಅವರು ೧೯೫೭ರಲ್ಲಿ ಪಾದ್ರೆ ಪಿಯೊ ಅವರನ್ನು ದೈನ್ಯತೆಯ ವ್ರತದಿಂದ ವಿಮುಕ್ತಗೊಳಿಸಿದರು. ಪಾದ್ರೆ ಪಿಯೊ ಅವರ ವಿರೋಧಿಗಳು ಈ ಅಂಶವನ್ನು ತಮ್ಮ ವಾದಸರಣಿಯಲ್ಲಿ ಸೇರಿಸಿಕೊಂಡು ಪಿಯೊ ಅವರನ್ನು ಹಣ ದುರ್ಬಳಕೆಯ ನೆವದಲ್ಲಿ ನಿಂದಿಸಿದರು.
ಸಮುರಾಯ್‌
ಇತಿಹಾಸ
"First of all, a samurai who dislikes battle and has not put his heart in the right place even though he has been born in the house of the warrior, should not be reckoned among one's retainers....It is forbidden to forget the great debt of kindness one owes to his master and ancestors and thereby make light of the virtues of loyalty and filial piety....It is forbidden that one should...attach little importance to his duties to his master...There is a primary need to distinguish loyalty from disloyalty and to establish rewards and punishments."
ಪಾದ್ರೆ ಪಿಯೊ
ವಿವಾದಗಳು
ಇಷ್ಟಲ್ಲದೆ ಪಾದ್ರೆ ಪಿಯೊ ಅವರು ಹಲವಾರು ತಪಾಸಣೆಗೆ ಒಳಗಾದರು. ಗಲಭೆಗಳ ಕಾರಣದಿಂದ ಅವರ ವರ್ಗಾವಣೆಯನ್ನು ಎರಡು ಬಾರಿ ತಡೆಹಿಡಿಯಲಾಯಿತು. ೧೯೨೪ರಿಂದ ೧೯೩೧ರ ಅವಧಿಯಲ್ಲಿ ಪೋಪರು ಹಲವು ಸಾರಿ ಹೇಳಿಕೆ ನೀಡಿ ಪಾದ್ರೆ ಪಿಯೊ ಅವರಿಗೆ ಯಾವ ದೈವೀ ಶಕ್ತಿಯೂ ಇಲ್ಲವೆಂದು ಘೋಷಿಸಿದರು. ಒಂದು ಹಂತದಲ್ಲಂತೂ ಅವರಿಗೆ ಪೂಜಾರ್ಪಣೆ ಮತ್ತು ಪಾಪದಾಲಿಕೆಯಂಥ ತಮ್ಮ ಕರ್ತವ್ಯಗಳನ್ನು ಸಾರ್ವಜನಿಕವಾಗಿ ನಿರ್ವಹಿಸಲು ನಿಷೇಧ ಹೇರಲಾಯಿತು.
ಸಮುರಾಯ್‌
ಇತಿಹಾಸ
ಇದೇ ರೀತಿಯಲ್ಲಿ, ಊಳಿಗಮಾನ್ಯ ಪದ್ಧತಿಯ ಧಣಿಯಾದ ಟಕೆಡಾ ನೊಬುಷಿಗೆ (1525-1561 A.D.) ಎಂಬಾತ ಕೂಡ ತನ್ನ ಅಭಿಪ್ರಾಯ ಮಂಡಿಸಿದ್ದು ಹೀಗೆ: "ವಿಷಯವು ಮಹತ್ವದ್ದೇ ಇರಲಿ, ಅಥವಾ ಸಣ್ಣದೇ ಇರಲಿ, ತನ್ನ ಯಜಮಾನನ ಆದೇಶಗಳಿಗೆ ಒಬ್ಬನು ತನ್ನ ಬೆನ್ನು ತೋರಿಸಬಾರದು ಅಥವಾ ಅದರಿಂದ ಹಿಮ್ಮೆಟ್ಟಬಾರದು.... ಓರ್ವನು ತನಗೆ ಕೊಡುಗೆಗಳನ್ನಾಗಲೀ ಅಥವಾ ಉಂಬಳಿಗಳನ್ನಾಗಲೀ ನೀಡುವಂತೆ ತನ್ನ ಯಜಮಾನನನ್ನು ಕೇಳಬಾರದು...ಯಜಮಾನನು ಓರ್ವ ಮನುಷ್ಯನೊಂದಿಗೆ ಎಷ್ಟು ವಿವೇಚನಾಶೂನ್ಯವಾಗಿ ನಡೆದುಕೊಂಡರೂ ಪರವಾಗಿಲ್ಲ, ಅವನು ಅಸಮಾಧಾನಪಟ್ಟುಕೊಳ್ಳಬಾರದು...ಓರ್ವ ಕೈಕೆಳಗಿನವನು ಒಬ್ಬ ಮೇಲಧಿಕಾರಿಯ ಕುರಿತಾಗಿ ತನ್ನ ನಿರ್ಣಯವನ್ನು ನೀಡುವುದಿಲ್ಲ ಅಥವಾ ಟೀಕೆಯನ್ನು ಮಾಡುವುದಿಲ್ಲ"
ಪಾದ್ರೆ ಪಿಯೊ
ವಿವಾದಗಳು
ಆದರೆ ೧೯೩೩ರ ವೇಳೆಗೆ ವ್ಯತಿರಿಕ್ತ ಗಾಳಿ ಬೀಸತೊಡಗಿ ಪೋಪ್ ೧೧ನೇ ಪಯಸ್ ಅವರು ತಮ್ಮ ನಿಲುವನ್ನು ಬದಲಿಸಿಕೊಳ್ಳಬೇಕಾದಂತ ಸಂದರ್ಭ ಒದಗಿಬಂತು. “ನಾನು ಪಾದ್ರೆ ಪಿಯೊ ಅವರ ಬಗ್ಗೆ ಕೆಟ್ಟದಾಗಿ ನಡೆದುಕೊಂಡೆ ಎಂಬುದಕ್ಕಿಂತಲೂ ಅವರನ್ನು ನನಗೆ ಕೆಟ್ಟದಾಗಿ ಬಿಂಬಿಸಲಾಯಿತು.” ಎಂದು ಅವರು ಹೇಳಿಕೆಯಿತ್ತರು. ೧೯೩೪ರಲ್ಲಿ ಪಾದ್ರೆ ಪಿಯೊ ಅವರ ಮೇಲಿನ ನಿಷೇಧಗಳನ್ನು ಸಡಿಲಿಸಲಾಯಿತು. ಪೂರ್ವಾನುಮತಿ ಇಲ್ಲದೆ ಮುಕ್ತವಾಗಿ ಎಲ್ಲೆಡೆ ಪ್ರವಚನ ನೀಡಲೂ ಅವಕಾಶ ನೀಡಲಾಯಿತು. ೧೯೩೯ರಲ್ಲಿ ಅಧಿಕಾರ ವಹಿಸಿಕೊಂಡ ಪೋಪ್ ೧೨ನೇ ಪಯಸ್ ಅವರು ಪಾದ್ರೆ ಪಿಯೊ ಅವರನ್ನು ಕಾಣಬಯಸುವ ಅಭಿಮಾನಿಗಳನ್ನು ಇನ್ನಷ್ಟು ಉತ್ತೇಜಿಸಿದರು. ಆದರೆ ಪೋಪ್ ೨೩ನೇ ಜಾನ್ (೧೯೫೮-೧೯೬೩) ಅವರು ತಮ್ಮ ಹಿಂದಿನವರ ನಡವಳಿಕೆಗಳನ್ನು ಅನುಮೋದಿಸದೆ ಪಾದ್ರೆ ಪಿಯೊ ಅವರನ್ನು ವಂಚಕರೆಂದು ಜರಿದದ್ದು ದಾಖಲಾಗಿದೆ. ಅವರ ನಂತರ ಅಧಿಕಾರ ವಹಿಸಿಕೊಂಡ ಪೋಪ್ ಆರನೇ ಚಿನ್ನಪ್ಪರು (೬ನೇ ಪೌಲ್) ೧೯೬೦ರಲ್ಲಿ ಪಾದ್ರೆ ಪಿಯೊ ಅವರ ಮೇಲಿನ ಮಿಥ್ಯಾರೋಪಗಳನ್ನು ಸಾರಾಸಗಟಾಗಿ ತಳ್ಳಿಹಾಕಿದರು.
ಸಮುರಾಯ್‌
ಇತಿಹಾಸ
ನೊಬುಷಿಗೆಯ ಸೋದರನಾದ ಟಕೆಡಾ ಶಿಂಗೆನ್‌ (1521-1573 A.D.) ಎಂಬಾತನೂ ಇದೇ ಬಗೆಯ ವೀಕ್ಷಣೆಗಳನ್ನು ಮಾಡಿದ: "ಯೋಧನೊಬ್ಬನ ಮನೆಯಲ್ಲಿ ಹುಟ್ಟಿದ ವ್ಯಕ್ತಿಯೊಬ್ಬ ತನ್ನ ದರ್ಜೆ ಅಥವಾ ವರ್ಗವೇನೇ ಇರಲಿ, ಸ್ವಾಮಿನಿಷ್ಟೆಯಲ್ಲಿನ ಸೇನಾ ಸಾಹಸಕಾರ್ಯಗಳ ಮತ್ತು ಸಾಧನೆಗಳ ಓರ್ವ ಮನುಷ್ಯನೊಂದಿಗೆ ಮೊದಲು ಸ್ವತಃ ತನ್ನನ್ನು ಪರಿಚಯಿಸಿಕೊಳ್ಳುತ್ತಾನೆ....ಓರ್ವ ಮನುಷ್ಯ ತನ್ನ ಸ್ವಂತ ಹೆತ್ತವರಿಗೆ ಮಕ್ಕಳಿಂದ ಸಲ್ಲಬೇಕಾದ ಶ್ರದ್ಧಾಭಕ್ತಿಗಳನ್ನು ಸಲ್ಲಿಸದಿದ್ದರೆ, ತನ್ನ ಸ್ವಾಮಿಯು ತನಗೆ ವಹಿಸಿದ ತನ್ನ ಕರ್ತವ್ಯಗಳನ್ನೂ ಉಪೇಕ್ಷಿಸುತ್ತಾನೆ ಎಂಬುದು ಎಲ್ಲರಿಗೂ ಗೊತ್ತು. ಇಂಥ ಒಂದು ಉಪೇಕ್ಷೆಯೆಂದರೆ ಅದು ಮನುಷ್ಯತ್ವಡೆಗಿನ ಒಂದು ನಂಬಿಕೆದ್ರೋಹವೆಂದೇ ಅರ್ಥ. ಆದ್ದರಿಂದ ಇಂಥ ಒಬ್ಬ ಮನುಷ್ಯನು 'ಸಮುರಾಯ್‌' ಎಂದು ಕರೆಯಲ್ಪಡಲು ಅನರ್ಹನಾಗಿರುತ್ತಾನೆ" ಎಂಬುದು ಅವನ ಅಭಿಪ್ರಾಯ ಸರಣಿಯಾಗಿತ್ತು.
ಪಾದ್ರೆ ಪಿಯೊ
ಮರಣ
೧೯೬೦ರ ನಂತರ ಪಾದ್ರೆ ಪಿಯೊ ಅವರ ಆರೋಗ್ಯವು ಕ್ಷೀಣಿಸುತ್ತಾ ಹೋಯಿತು. ಆದರೂ ಅವರ ಧಾಮಿರ್ಕ ಕಾರ್ಯಗಳು ಸತತವಾಗಿ ನಡೆದಿದ್ದವು. ೧೯೬೮ರ ಸೆಪ್ಟೆಂಬರ್ ೨೧ರಂದು ಅಂದರೆ ಅವರ ಮೇಲೆ ಪಂಚಗಾಯಗಳು ಕಾಣಿಸಿಕೊಂಡ ೫೦ನೇ ವರ್ಧಂತಿಯಂದು ಅವರು ಅತೀವ ಸುಸ್ತಿನಿಂದ ಬಳಲಿದರು. ಅದರ ಮರುದಿನ ಅವರು ಆಡಂಬರ ಬಲಿಪೂಜೆ ಅರ್ಪಿಸಬೇಕಿತ್ತು. ಆದರೆ ಪೂಜೆಯನ್ನು ಪೂರ್ಣಗೊಳಿಸಲಾಗುವುದೋ ಇಲ್ಲವೋ ಎಂಬ ಆತಂಕದಿಂದ ಅವರು ಸಾಧಾರಣ ಪೂಜೆಯರ್ಪಿಸಲು ಅನುಮತಿ ಕೋರಿದರು. ಆದರೆ ಅಲ್ಲಿ ಸೇರಿದ್ದ ಅಸಂಖ್ಯಾತ ಯಾತ್ರಿಗಳ ಸಲುವಾಗಿ ಮಹಾಪೂಜೆಯನ್ನೇ ಅರ್ಪಿಸುವಂತೆ ಅವರ ಮೇಲಧಿಕಾರಿಗಳು ಸೂಚಿಸಿದರು. ಅವರ ಮಾತುಗಳಿಗೆ ವಿಧೇಯರಾಗಿ ಪಾದ್ರೆ ಪಿಯೊ ಅವರು ಮಹಾಪೂಜೆ ಸಲ್ಲಿಸತೊಡಗಿದರು. ಕೆಲ ಸಮಯದಲ್ಲೇ ಅವರು ಬಳಲಿಕೆಯಿಂದ ಸೋತುಹೋದರು. ಅವರ ಧ್ವನಿ ದುರ್ಬಲವಾಯಿತು. ಪೂಜೆ ಮುಗಿಸಿ ಪೀಠದಿಂದ ಹೊರನಡೆಯುತ್ತಿದ್ದಂತೆ ಅವರು ಕುಸಿಯತೊಡಗಿದರು. ಕೂಡಲೇ ಅವರ ಕಪುಚಿನ್ ಮಠದ ಇತರ ಸಂನ್ಯಾಸಿಗಳು ಅವರಿಗೆ ಆಸರೆ ಕೊಟ್ಟು ಕರೆದೊಯ್ದರು. ಅದೇ ಅವರ ಜೀವನದ ಕಟ್ಟಕಡೆಯ ಪೂಜಾರ್ಪಣೆಯಾಯಿತು.
ಸಮುರಾಯ್‌
ಇತಿಹಾಸ
ಊಳಿಗಮಾನ್ಯ ಪದ್ಧತಿಯ ಧಣಿಯಾದ ಅಸಾಕುರಾ ಯೋಶಿಕಾಗೆ (1428-1481 A.D.) ಎಂಬಾತ ಹೀಗೆ ಬರೆದ: "ಅಸಾಕುರಾನ ಊಳಿಗಮಾನ್ಯ ಅಥವಾ ಕರಾರಿನ ಉಂಬಳಿಯಲ್ಲಿ, ಆನುವಂಶಿಕ ಪ್ರಧಾನ ಆಳುಗಳನ್ನು ಯಾರಾದರೊಬ್ಬರು ನಿರ್ಧರಿಸಬಾರದು. ಓರ್ವ ಮನುಷ್ಯನಿಗೆ ಅವನ ಸಾಮರ್ಥ್ಯ ಹಾಗೂ ಸ್ವಾಮಿನಿಷ್ಠೆಯ ಅನುಸಾರ ಕೆಲಸವನ್ನು ನಿಷ್ಕರ್ಷಿಸಬೇಕು." ರಾಜ್ಯದಲ್ಲಿ ವಾಸವಾಗಿರುವ ಯೋಧರು ಮತ್ತು ಜನಸಾಮಾನ್ಯರನ್ನು ಸ್ನೇಹ-ಸೌಹಾರ್ದಗಳಿಂದ ನಡೆಸಿಕೊಂಡಿದ್ದರಿಂದಲೇ ತನ್ನ ತಂದೆಯು ಅನೇಕ ಯಶಸ್ಸುಗಳನ್ನು ಗಳಿಸಿದ ಎಂಬುದನ್ನೂ ಸಹ ಅಸಾಕುರಾ ಗಮನಿಸಿದ. ತನ್ನ ಸೌಜನ್ಯದ ನಡೆನುಡಿಯನ್ನು ಅವನು ಹೀಗೆ ವ್ಯಕ್ತಪಡಿಸಿದ: "ಅವನಿಗಾಗಿ ಎಲ್ಲರೂ ತಮ್ಮ ಜೀವಗಳನ್ನು ತ್ಯಾಗಮಾಡಲು ಹಾಗೂ ಅವನ ಮಿತ್ರರಾಗಿರಲು ಸಿದ್ಧರಿದ್ದರು."
ಪಾದ್ರೆ ಪಿಯೊ
ಮರಣ
ಮರುದಿನ ಅಂದರೆ ೨೩ನೇ ಸೆಪ್ಟೆಂಬರ್ ೧೯೬೮, ಪಾದ್ರೆ ಪಿಯೊ ಅವರು ಅಂತಿಮ ಪಾಪನಿವೇದನೆ ಮಾಡಿ ಫ್ರಾನ್ಸಿಸ್ಕನ್ ವಾಗ್ದಾನಗಳನ್ನು ಪುನರುಚ್ಚರಿಸಿದರು. ಪದ್ಧತಿಯಂತೆ ಅವರ ಕೈಯಲ್ಲಿ ಜಪಸರ ಇದ್ದಿತಾದರೂ ಗಟ್ಟಿಯಾಗಿ ಪ್ರಾರ್ಥಿಸುವ ತ್ರಾಣ ಅವರಿಗಿರಲಿಲ್ಲ. ಕೊನೆಯವರೆಗೂ ಅವರು “ಜೇಸು ಮರಿಯಾ” ಎಂದು ಜಪಿಸುತ್ತಿದ್ದರು. ಬೆಳಗಿನ ಜಾವ ೨:೩೦ರ ಸಮಯದಲ್ಲಿ ಅವರು ಕನವರಿಸುತ್ತಾ ತಮಗೆ ’ಇಬ್ಬರು ತಾಯಂದಿರು ಕಾಣುತ್ತಿದ್ದಾರೆ’ (ಬಹುಶಃ ಒಬ್ಬರು ಹೆತ್ತತಾಯಿ ಮತ್ತೊಬ್ಬರು ಮರಿಯಾಮಾತೆ) ಎನ್ನುತ್ತಾ ’ಮರೀಯಾ’ ಎಂದು ನಿಡಿದಾಗಿ ಉಸಿರು ಬಿಟ್ಟು ಪ್ರಾಣ ತ್ಯಜಿಸಿದರು.
ಸಮುರಾಯ್‌
ಇತಿಹಾಸ
"ಬುಷಿಡೊಗೆ ಸಂಬಂಧಿಸಿದ ವಿಷಯಗಳ ಕುರಿತು ಮನುಷ್ಯನೊಬ್ಬನು ಪ್ರತಿದಿನವೂ ಅವಲೋಕನ ನಡೆಸದಿದ್ದಲ್ಲಿ ಅಥವಾ ಪರೀಕ್ಷಿಸದಿದ್ದಲ್ಲಿ, ಒಂದು ಕೆಚ್ಚೆದೆಯ ಹಾಗೂ ಪೌರುಷಯುತ ಸಾವನ್ನು ಹೊಂದಲೂ ಸಹ ಅವನಿಗೆ ಕಷ್ಟವಾಗುತ್ತದೆ. ಹೀಗಾಗಿ, ಯೋಧನ ಕರ್ತವ್ಯದ ಕುರಿತಾಗಿ ಓರ್ವನ ಅಂತರಾಳದಲ್ಲಿ ಸದೃಢವಾಗಿ ಕೆತ್ತುವುದು ಅತ್ಯಗತ್ಯವಾಗಿದೆ."
ಪಾದ್ರೆ ಪಿಯೊ
ಮರಣ
ಸೆಪ್ಟೆಂಬರ್ ೨೬ರಂದು ಅವರ ದೇಹವನ್ನು ವರಪ್ರಸಾದ ಮಾತೆಯಾಲಯದ ನೆಲದಾಳದ ಕವಾಟದಲ್ಲಿ ಅಡಕ ಮಾಡಲಾಯಿತು. ಅಂತ್ಯಸಂಸ್ಕಾರದ ಪೂಜೆಯಲ್ಲಿ ಸುಮಾರು ಒಂದು ಲಕ್ಷ ಮಂದಿ ಭಾಗವಹಿಸಿದ್ದರು. ಮರಣಾನಂತರವೇ ನನ್ನ ನಿಜವಾದ ಕ್ರಿಯಾಯೋಜನೆ ಶುರುವಾಗುತ್ತದೆ ಎಂದು ಪಾದ್ರೆಪಿಯೊ ಹೇಳುತ್ತಿದ್ದ ಮಾತುಗಳನ್ನು ಮೆಲುಕು ಹಾಕುತ್ತಾ ಆ ಜನರು ಹೆಚ್ಚಿನ ನಿರೀಕ್ಷೆಯಲ್ಲಿದ್ದರು. ಪಾದ್ರೆ ಪಿಯೊ ಅವರು ಮರಣಾವಸ್ಥೆ ತಲಪುವವರೆಗೂ ಅವರ ಜೊತೆಯಲ್ಲಿಯೇ ಇದ್ದವರ ಪ್ರಕಾರ ಸಾವು ಸಮೀಪಿಸುತ್ತಿದ್ದಂತೆ ಪಂಚಗಾಯಗಳು ಒಂದೂ ಚೂರೂ ಕುರುಹಿಲ್ಲದಂತೆ ಮಾಯವಾಗಿದ್ದವು. ಪಾರ್ಶ್ವದ ಮೇಲಿನ ಗಾಯದ ಗುರುತು ಕೆಂಪು ಬಣ್ಣ ಬಳಿದಂತೆ ತೋರಿ ಕೊನೆಗೆ ಅದೂ ಮಾಯವಾಯಿತು.
ಸಮುರಾಯ್‌
ಇತಿಹಾಸ
"ಅವಮಾನಕ್ಕೆ ಒಳಗಾಗಿರುವುದು ಮತ್ತು ನಿರ್ದಿಷ್ಟವಾಗಿ ಮುಖ್ಯವಲ್ಲದ ಸಂದರ್ಭಗಳ ಅಡಿಯಲ್ಲಿಯೂ ಸಾವನ್ನು ತಪ್ಪಿಸುವುದು ಯೋಧನ ಕಾರ್ಯವಿಧಾನ [ಅಂದರೆ, ಬುಷಿಡೊ] ಅಲ್ಲ. ತನ್ನ ಯಜಮಾನನಿಗೋಸ್ಕರ ಓರ್ವನು ತನ್ನ ಜೀವವನ್ನು ತ್ಯಾಗಮಾಡುವುದೆಂದರೆ ಅದು ಒಂದು ಬದಲಾಯಿಸದಿರುವ ತತ್ತ್ವ ಎಂಬುದು ಎಲ್ಲರಿಗೂ ತಿಳಿದಿರುವ ವಿಷಯವೇ ಆಗಿದೆ. ಈ ದೇಶದ ಇತರ ಎಲ್ಲಾ ಯೋಧರನ್ನೂ ಮೀರಿಸಿ ನಾನು ಸಾಗುವಂತಾಗಬೇಕು ಮತ್ತು ನನ್ನ ಯಜಮಾನನ ಹಿತಚಿಂತನೆಗಾಗಿ ನನ್ನ ಜೀವವನ್ನು ತ್ಯಜಿಸಬೇಕು ಎಂಬುದು, ನನ್ನ ಕುಟುಂಬಕ್ಕೆ ಗೌರವವನ್ನು ತರುವಂಥ ವಿಷಯವಾಗಿದೆ ಹಾಗೂ ಅನೇಕ ವರ್ಷಗಳಿಂದ ನನ್ನೊಡನಿದ್ದ ನನ್ನ ಅತ್ಯಂತ ತೀವ್ರವಾದ ಹಂಬಲವಾಗಿದೆ."
ಪಾದ್ರೆ ಪಿಯೊ
ಮರಣ
ಪಿತ್ರೇಲ್ಚೀನಾದ ಸಂತ ಪಿಯೊ ಅವರನ್ನು ತಮ್ಮ ಪಾಲಕರನ್ನಾಗಿ ನೇಮಿಸುವಂತೆ ನಾಗರೀಕ ಸಂರಕ್ಷಣೆಯ ಸುಮಾರು ೧೬೦ ಕಾರ್ಯಕರ್ತರು ಇತಾಲಿಯಾದ ಬಿಷಪರ ಸಮಾವೇಶವನ್ನು ಕೇಳಿಕೊಂಡಾಗ ಬಿಷಪರು ಆ ಮನವಿಯನ್ನು ವ್ಯಾಟಿಕನ್ನಿಗೆ ರವಾನಿಸಿ ಒಪ್ಪಿಗೆ ಪಡೆದರು. ಅವರು ಉತ್ತಮ ಉಪಶಮಿಕರೆಂದು ಲಂಡನ್ನಿನ ಕಥೋಲಿಕ ಕೇಳ್ವಿಕಚೇರಿಯವರು ಪ್ರಚಾರ ನಡೆಸಿದರು. ಅಲ್ಲದೆ ಪಾದ್ರೆ ಪಿಯೊ ಹೇಳುತ್ತಿದ್ದ ’ಜಪಿಸಿ, ನಿರೀಕ್ಷಿಸಿ ಹಾಗೂ ನಿಶ್ಚಿಂತೆಯಿಂದಿರಿ’ ಎಂಬ ಮಾತುಗಳ ಮೇಲಿನ ಗೌರವದಿಂದ ವರ್ಷದ ಅತಿ ಖಿನ್ನಭಾವದ ದಿನವಾದ ಜನವರಿ ೨೨ಅನ್ನು ಬಲುಸಂತೋಷದ ದಿನವನ್ನಾಗಿ ಅವರು ಬದಲಿಸಿದರು.”
ಸಮುರಾಯ್‌
ಇತಿಹಾಸ
ಜೊತೆಯನ್ನು ಬಿಟ್ಟು ಬೇರೆ ಬೇರೆ ದಾರಿಗಳನ್ನು ಹಿಡಿಯುವಾಗ ಈ ಇಬ್ಬರೂ ವ್ಯಕ್ತಿಗಳು ಅತ್ತರು ಎಂದು ಹೇಳಲಾಗಿದೆ. ಏಕೆಂದರೆ, ತಾವು ಪರಸ್ಪರರನ್ನು ಮತ್ತೊಮ್ಮೆ ಎಂದಿಗೂ ನೋಡಲಾಗುವುದಿಲ್ಲ ಎಂದು ಅವರಿಗೆ ಗೊತ್ತಿತ್ತು. ಟೋರೈನ ಅಪ್ಪ ಮತ್ತು ತಾತ ಇಬ್ಬರೂ ಟೊಕುಗವಾ ಕುಟುಂಬಕ್ಕೆ ಮುಂಚೆಯೂ ಸೇವೆ ಸಲ್ಲಿಸಿದ್ದರು. ಟೊಕುಗವಾನಿಗಿಂತ ಮುಂಚಿತವಾಗಿ ಮತ್ತು ಅವನ ಸ್ವಂತ ಸೋದರನು ಕದನದಲ್ಲಿ ಆಗಲೇ ಕೊಲ್ಲಲ್ಪಟ್ಟಿದ್ದ ಸಮಯದಲ್ಲಿಯೇ ಅವರ ಸೇವೆ ಸಂದಿತ್ತು. ಟೋರೈನ ನಡೆಗಳು ಜಪಾನಿನ ಇತಿಹಾಸದ ಪಥವನ್ನೇ ಬದಲಿಸಿದವು. ತನ್ನ ಸೇನೆಯಲ್ಲಿ ಹುರುಪುತುಂಬಿ ಯಶಸ್ವಿಯಾಗಿ ಅವರನ್ನು ಜಾಗ್ರತಗೊಳಿಸಿದ ಇಯೆಸು ಟೊಕುಗವಾ, ಸೆಕಿಗಹರಾದಲ್ಲಿ ಜಯಗಳಿಸಿದ.
ಪಾದ್ರೆ ಪಿಯೊ
ಅತಿಮಾನುಷ ಸ್ವಭಾವ
ಪ್ರತ್ಯಕ್ಷದರ್ಶಿಗಳು ಹೇಳುವ ಪ್ರಕಾರ ಪಾದ್ರೆ ಪಿಯೊ ಅವರು ಆತ್ಮಗಳನ್ನು ಓದುತ್ತಿದ್ದರಂತೆ. ೧೯೪೭ರಲ್ಲಿ ಕರೋಲ್ ಜೋಸೆಫ್ ವೊಯ್ತಿಲಾ ಎಂಬ ಪೋಲೆಂಡಿನ ಯುವ ಪಾದ್ರಿ (ಮುಂದೆ ಇವರು ಎರಡನೇ ಜಾನ್ ಪಾವ್ಲ್ ಎಂಬ ಹೆಸರಿನಲ್ಲಿ ಪೋಪರಾದರು) ಯ ಬಳಿ ಇವರು ಪಾಪನಿವೇದನೆ ಮಾಡಿದ್ದರು. ತಾವು ಚರ್ಚಿನ ಅತಿಮುಖ್ಯ ಹುದ್ದೆಗೇರುವುದಾಗಿ ಆತ ಆ ಸಂದರ್ಭದಲ್ಲಿ ಹೇಳಿದ್ದರೆಂದು ಆ ಯುವಪಾದ್ರಿ ಕಾರ್ಡಿನಲ್ ಅಲ್ಫೋನ್ಸ್ ಸ್ಟಿಕ್ಲರ್ ಅವರ ಬಳಿ ಹೇಳಿಕೊಂಡಿದ್ದರಂತೆ. " ಕಾರ್ಡಿನಲ್ ಸ್ಟಿಕ್ಲರ್ ಹೇಳುವ ಪ್ರಕಾರ ಆ ಯುವಪಾದ್ರಿ ಮುಂದೊಮ್ಮೆ ಕಾರ್ಡಿನಲ್ ಪದವಿಗೇರಿದಾಗ ಪಾದ್ರೆ ಪಿಯೊ ಅವರ ಭವಿಷ್ಯವಾಣಿ ನಿಜವಾಯಿತೆಂದುಕೊಂಡರಂತೆ. ಆದರೆ ಜಾನ್ ಪಾವ್ಲರ ಕಾರ್ಯದರ್ಶಿ ಈ ಭವಿಷ್ಯವಾಣಿಯ ಕುರಿತು ಅಲ್ಲಗಳೆಯುತ್ತಾರೆ. ಆದರೆ ಜಾರ್ಜ್ ವೈಗಲ್ಲನ  ”ವಿಟ್ನೆಸ್ ಟು ಹೋಪ್” ಎಂಬ ಆತ್ಮಕಥೆಯಲ್ಲಿ ಈ ಭೇಟಿಯ ವಿವರ ಇರುವುದಾದರೂ ಈ ಘಟನೆಯ ಪ್ರಸ್ತಾಪವಿಲ್ಲ.
ಸಮುರಾಯ್‌
ಇತಿಹಾಸ
ಉಯೆಸುಗಿ ಕೆನ್‌ಶಿನ್‌ (1530-1578) ಎಂಬಾತ ಟಕೆಡಾ ಶಿಂಗೆನ್‌‌‌ನ {1521-1573} ಪ್ರತಿಸ್ಪರ್ಧಿಯಾಗಿದ್ದ. ಉಯೆಸುಗಿ ಕೆನ್‌ಶಿನ್‌ ಓರ್ವ ಇತಿಹಾಸ ಪ್ರಸಿದ್ಧ ಸೆಂಗೊಕು ಸೇನಾನಾಯಕನಾಗಿದ್ದು, ಸೇನೆಗೆ ಸಂಬಂಧಿಸಿದ ಚೀನಿಯರ ಶ್ರೇಷ್ಠಕೃತಿಗಳಲ್ಲಿ ಪರಿಣತಿಯನ್ನು ಸಾಧಿಸಿದ್ದ ಹಾಗೂ "ಯೋಧನ ಕಾರ್ಯವಿಧಾನವನ್ನು ಸಾವಿನೊಂದಿಗೆ ಸಮೀಕರಿಸಿ" ಸಮರ್ಥಿಸಿದ್ದ. ಜಪಾನಿನ ಇತಿಹಾಸಕಾರನಾದ ಡೈಸೆಟ್ಜ್‌ ಟೆಯಿಟಾರೊ ಸುಝುಕಿ ಎಂಬಾತ ಉಯೆಸುಗಿಯ ನಂಬಿಕೆಗಳನ್ನು ತನ್ನ ಮೂಲಗ್ರಂಥ ಪಾಠವಾದ "ಝೆನ್‌ ಅಂಡ್‌ ಜಪಾನೀಸ್‌ ಕಲ್ಚರ್‌" ನಲ್ಲಿ (1959) ಹೀಗೆ ವಿವರಿಸುತ್ತಾನೆ:
"ತಮ್ಮ ಜೀವವನ್ನು ಬಿಡಲು ಹಾಗೂ ಸಾವನ್ನು ಅಪ್ಪಿಕೊಳ್ಳಲು ಮನಸ್ಸಿಲ್ಲದವರು ನಿಜವಾದ ಯೋಧರಲ್ಲ.... ವಿಜಯಿಯಾಗುವ ಆತ್ಮವಿಶ್ವಾಸದೊಂದಿಗೆ ರಣಾಂಗಣಕ್ಕೆ ದೃಢಮನಸ್ಸಿನಿಂದ ನೀವು ಮುನ್ನುಗ್ಗಿದರೆ, ಯಾವುದೇ ಗಾಯವಾಗಲೀ ಮತ್ತೇನೇ ಆಗಲೀ ಇಲ್ಲದೆಯೇ ನೀವು ಮನೆಗೆ ಮರಳುವಿರಿ. ಸಾಯಲು ಸಂಪೂರ್ಣವಾಗಿ ನಿರ್ಧರಿಸಿರುವವರಂತೆ ಕಾಳಗದಲ್ಲಿ ನಿಮ್ಮನ್ನು ತೊಡಗಿಸಿಕೊಂಡಿದ್ದೇ ಆದಲ್ಲಿ, ನೀವು ಜೀವಂತವಾಗಿರುವಿರಿ; ಕದನದಲ್ಲಿ ಬದುಕುಳಿಯಬೇಕು ಎಂಬ ಬಯಕೆಯನ್ನಿಟ್ಟುಕೊಂಡು ಕಾಳಗದಲ್ಲಿ ತೊಡಗಿಸಿಕೊಂಡಲ್ಲಿ, ನೀವು ಸಾವನ್ನಪ್ಪುವುದು ಖಚಿತ. ಮನೆಯನ್ನು ಮತ್ತೆಂದೂ ನೋಡಲಾರೆ ಎಂಬ ದೃಢನಿರ್ಧಾರದಿಂದ ನೀವು ನಿಮ್ಮ ಮನೆಯನ್ನು ಬಿಟ್ಟು ಹೊರಟರೆ, ನೀವು ಮನೆಗೆ ಸುರಕ್ಷಿತವಾಗಿ ಮರಳುತ್ತೀರಿ; ಮನೆಗೆ ಹಿಂದಿರುಗುವ ಯಾವುದೇ ಆಲೋಚನೆಯನ್ನು ಹೊತ್ತುಕೊಂಡು ಮನೆಯನ್ನು ಬಿಟ್ಟರೆ, ನೀವು ಮನೆಗೆ ಎಂದಿಗೂ ಮರಳಲಾರಿರಿ. ಪ್ರಪಂಚವು ಯಾವಾಗಲೂ ಬದಲಾವಣೆಗೆ ತನ್ನನ್ನು ಒಡ್ಡಿಕೊಳ್ಳುತ್ತಿರುತ್ತದೆ ಎಂದು ಆಲೋಚಿಸುವ ಮೂಲಕ ನೀವು ತಪ್ಪನ್ನೇನೂ ಮಾಡದಿರಬಹುದು; ಆದರೆ, ಓರ್ವ ಯೋಧನ ವಿಧಿಯು ಯಾವಾಗಲೂ ನಿಶ್ಚಿತವಾಗಿರುತ್ತದೆಯಾದ್ದರಿಂದ, ಯೋಧನು ಈ ರೀತಿಯ ಆಲೋಚನೆಗಳಿಗೆ ಆಸ್ಪದ ನೀಡಬಾರದು."
ಇಮಗಾವಾದಂಥ ಕುಟುಂಬಗಳು ಯೋಧರ ನೈತಿಕ ಮೌಲ್ಯಗಳನ್ನು ಬೆಳೆಸುವಲ್ಲಿ ಅತ್ಯಂತ ಪ್ರಭಾವಶಾಲಿಯಾಗಿದ್ದವು ಮತ್ತು ಇದರ ಕುರಿತು ಇತರ ಧಣಿಗಳು ತಮ್ಮ ಜೀವಿತಾವಧಿಯಲ್ಲಿ ವ್ಯಾಪಕವಾಗಿ ಉಲ್ಲೇಖಿಸುತ್ತಿದ್ದರು. ಇಮಗಾವಾ ಸಡಯೊನ ಬರಹಗಳು ಅತೀವವಾಗಿ ಗೌರವಿಸಲ್ಪಟ್ಟಿದ್ದವು ಹಾಗೂ ಇವನ್ನು ಜಪಾನಿಯರ ಊಳಿಗಮಾನ್ಯ ಪದ್ಧತಿಯ ಕಾನೂನಿನ ಆಕರವಾಗಿ ಟೊಕುಗವಾ ಇಯೆಸು ಆಶ್ರಯಿಸಿದ್ದ. ಈ ಬರಹಗಳು IIನೇ ಜಾಗತಿಕ ಸಮರವಾಗುವವರೆಗೆ ಸಾಂಪ್ರದಾಯಿಕ ಜಪಾನಿಯರಿಗೆ ಅತ್ಯಗತ್ಯ ಅಧ್ಯಯನದ ವಿಷಯವಾಗಿದ್ದವು:
ಪಾದ್ರೆ ಪಿಯೊ
ಅತಿಮಾನುಷ ಸ್ವಭಾವ
ಪಾದ್ರೆ ಪಿಯೊ ಅವರ ಅತಿಮಾನುಷ ಶಕ್ತಿಗಳ ಕುರಿತಂತೆ ಹಬ್ಬಿದ್ದ ಕತೆಗಳನ್ನು ಪರಿಶೀಲಿಸಲು ಕ್ರೈಸ್ತ ಜಗದ್ಗುರುಪೀಠವು ಎರಡು ಸಾರಿ ಆದೇಶಿಸಿತ್ತು. ಎರಡನೇ ಪೋಪ್ ಜಾನ್ ಪಾವ್ಲ್ ಜಗದ್ಗುರುಗಳು ೨೦೦೨ರಲ್ಲಿ ಅವರನ್ನು ವಿಧ್ಯುಕ್ತವಾಗಿ ಪುನೀತ ಪದಕ್ಕೇರಿಸಿದರು.